Big Brother: Εκτός σπιτιού ο Αντώνης Αλεξανδρίδης μετά τις χυδαίες δηλώσεις περί βιασμού (video) - Ladytimes\nΠαρελθόν από το Big Brother αποτελεί ο Αντώνης Αλεξανδρίδης, μετά τα χυδαία σχόλιά του για τις γυναίκες και τον βιασμό\nΟι χυδαίες τοποθετήσεις του Αντώνη Αλεξανδρίδη, παίκτη του τηλεοπτικού ριάλιτι Big Brother περί βιασμού, τον έδιωξαν από το σπίτι του τηλεπαιχνιδιού, αφού η θύελλα αντιδράσεων που ξεσήκωσε ο λόγος του, ανάγκασε την παραγωγή του παιχνιδιού να τον «απομακρύνει».\nA post shared by SOULA GLAMOROUS (@soulaglamorous) on Sep 6, 2020 at 2:22pm PDT\nΟπως αναμενόταν, κλήθηκε σε «απολογία» από τον Big Brother με τον παίκτη να δηλώνει πως δεν το εννοούσε έτσι όπως ακούστηκε και πως ό,τι είπε και πως ποτέ μέχρι σήμερα δεν έχει βιαιοπραγήσει εις βάρος κάποιας γυναίκας.\n«Αντώνη, σε αυτά τα θέματα δεν χωρά πλάκα» είπε ο «Μεγάλος Αδελφός» με τον παίκτη να τονίζει: «Δεν έχω μεγαλώσει ούτε σε στάβλο, ούτε έχω μεγαλώσει σε οικογένεια με βία. Ούτε έχω προκαλέσει κάτι. Αισθάνομαι ντροπή ως προς αυτό το θέμα. Φυσικά πρέπει να σκέφτεσαι πριν να μιλάς. Δεν έχω κατέβει από κανένα βουνό ούτε είμαι 15 χρονών να μην ελέγχω τι λέω».


Άνετη πρόκριση! | PAOKVoice\nΓια την Β’ φάση του κυπέλλου Ελλάδος μπάσκετ γυναικών, ο ΠΑΟΚ πέρασε από την Αθήνα και πήρε την πρόκριση για τον επόμενο γύρο, νικώντας τον Πρωτέα Βούλας με 57-73!\nΠιο αναλυτικά το δελτίο Τύπου του ΑΣ αναφέρει:\nην πρόκριση στην προημιτελική φάση του Κυπέλλου Ελλάδος Μπάσκετ γυναικών πήρε ο ΠΑΟΚ, επικρατώντας του Πρωτέα Βούλα στη Αθήνα με 57-73.\nΣτο τρίτο δεκάλεπτο ο ΠΑΟΚ συνέχισε να είναι παραγωγικός και παρά το γεγονός ότι η διαφορά κυμαίνονταν σε μεγάλα επίπεδα κατάφερε να κρατήσει το υπέρ του σκορ εκεί που ήθελε. Ο Πρωτέας προσπάθησε να μειώσει και να ξαναμπεί στο παιχνίδι με τρίποντο της Χατζηγιακουμή (26-42) αλλά ο Δικέφαλος έδειξε το σθένος που έπρεπε και και έφυγε με +21 (28-49) ξανά με την Χόλιβει. Εν τελει, η περίοδος έκλεισε με την ομάδα του Κώστα Κεραμυδά να προηγείται με 42-58.


Καταστροφή στην εκκλησία της Αγίας Βαρβάρας-Μεγάλες ζημιές και στην Σάμη – Portoni\nΚαταστροφή στην εκκλησία της Αγίας Βαρβάρας-Μεγάλες ζημιές και στην Σάμη\nΑπό τη μανία της φύσης δεν γλύτωσε ούτε και το μοναδικής ομορφιάς και μεγάλης ιστορικής αξίας εκκλησάκι της Αγίας Βαρβάρας, στο δρόμο για τα Προκοπάτα κάτω από την γέφυρα, όπου τα ορμητικά νερά έσπασαν τις πόρτες του ναού και μπήκαν μέσα προκαλόντας μεγάλες ζημιές στο εσωτερικό.\nΒιβλική καταστροφική έγινε όμως και στην Σάμη όπου όλοι οι δρόμοι είχαν μετατραπεί σε χείμαρρους συμπαρασέρνοντας και διαλύνοντας τα πάντα στο πέρασμά τους με αποτέλεσμα η κυκλοφορία να είναι επικύνδυνη και σε πολλά σημεία αδύνατη.\nΤις φωτογραφίες μας παραχώρησε ο κ. Γεράσιμος Βαρδαραμάτος, τον οποίο ευχαριστούμε θερμά.\nTags ΑΓΙΑ ΒΑΡΒΑΡΑ ΘΕΟΜΗΝΙΑ ΣΑΜΗ\nPrevious Επίσκεψη του Κοινωνικού Λειτουργού Εταιρείας Σπαστικών στην ΕΠΑΣ\nNext Στην ΕΡΤ μίλησε ο Δήμαρχος Αλέξανδρος Παρίσης


Leave a Comment on Glitter Eyes: Η τάση στο μακιγιάζ ματιών που θα είναι huge τους επόμενους μήνες￼\nΛίγο η πανδημία που μας αναγκάζει ακόμα να φοράμε συνέχεια μάσκες, λίγο που χρειαζόμαστε έξτρα λάμψη στη ζωή μας με όσα συμβαίνουν, δεν ήθελε πολύ για να προκύψει το νέο μεγάλο trend των επόμενων μηνών. Τα έντονα μακιγιάζ ματιών, με χρώματα, λάμψεις και glitter πρωταγωνιστούν τελευταία όπου κι αν κοιτάξουμε: από τα catwalk shows, μέχρι το Instagram και το pinterest.\nΠροσθέστε σε αυτά την επιτυχία της σειράς Euphoria, με τα πιο ιδιαίτερα και ευφάνταστα μακιγιάζ και θα βρείτε τον εαυτό σας να ψάχνει μεταλλικές σκιές και eyeliner με glitter.\nΑν σας τρομάζει το να δημιουργήσετε ένα look με έντονα χρώματα, επιλέξτε μία σκιά σε απαλή απόχρωση που θα χαρίσει απλά λάμψη στα βλέφαρά σας. Εσείς που νιώθετε πιο περιπετειώδης, παίξτε με τις υφές και τα χρώματα για να δημιουργήσετε εντυπωσιακά μακιγιάζ για τις βραδινές σας εξόδους.\nPrevious Entry Ηράκλειο: Πτώμα γυναίκας εντοπίστηκε στο λιμάνι￼\nNext Entry Τα 4 χρώματα που θα κυριαρχήσουν τη φετινή σεζόν Άνοιξη/Καλοκαίρι 2022￼


Γέροντας Κλεόπας Ηλιέ: “Εχετε την Εικόνα της Παναγίας μας στο σπίτι σας;” - ΕΚΚΛΗΣΙΑ ONLINE\nΓέροντας Κλεόπας Ηλιέ: “Εχετε την Εικόνα της Παναγίας μας στο σπίτι σας;”\nΠαρασκευή, 12 Νοεμβρίου 2021 16:31\nΑρχική » Γράφει το ΕΚΚΛΗΣΙΑ ONLINE » Γέροντας Κλεόπας Ηλιέ: “Εχετε την Εικόνα της Παναγίας μας στο σπίτι σας;”\nΈλεγε ο Γέροντας Κλεόπας Ηλιέ: «Γνωρίζετε εσείς ποια είναι η Μητέρα του Κυρίου μας και πόσο αγαπά και πόση η δύναμίς της και πόσο το έλεός της;\nΕίναι η Μητέρα μας, η οποία έχει έλεος για τους πτωχούς και τις χήρες και τους λοιπούς Χριστιανούς. Πάντοτε προσεύχεται στον Σωτήρα Χριστό για όλους μας».\nΣχεδόν σε κάθε κήρυγμά του ο π. Κλεόπας ερωτούσε τους Χριστιανούς: «῎Εχετε την Εικόνα της Παναγίας μας στο σπίτι σας; Καντήλι μπροστά στην εικόνα της έχετε;».\nΚατόπιν τους συμβούλευε: «Να πάρετε την Προστάτιδα και Βοηθό μας, την Μητέρα μας που είναι στους ουρανούς και στην γη να την βάλετε στα σπίτια σας! Αυτή είναι η Βασίλισσα του ουρανού και της γης!\n‘Εάν θα πάρετε Αυτή την Προστάτιδα Παναγία στα σπίτια σας και της διαβάζετε κάθε πρωΐ με το καντήλι της αναμμένο τους Χαιρετισμούς της και το βράδυ την Παράκλησίν της, θα την έχετε βοηθό σ’ όλη την ζωή σας και τη στιγμή του θανάτου σας και την ημέρα της Κρίσεως.\nΓνωρίζετε πόσο δύναται να βοηθήση η Θεοτόκος Μητέρα μας μπροστά στον Θρόνο της Παναγίας Τριάδος; ‘Εάν δεν υπήρχε Αυτή, πιστεύω ότι αυτός ο κόσμος θα εχάνετο από πολύ παλαιότερα!\n2 μήνες πριν Γράφει το ΕΚΚΛΗΣΙΑ ONLINEHot News, Γέροντας Κλεόπας Ηλιέ\nΚτήμα Προμπονά! Έντονη δυσαρέσκεια Βαρθολομαίου – Τι γίνεται με το ταξίδι του στην ΑθήναΠότε ξεκινήσαμε να γιορτάζουμε τα Χριστούγεννα;\nΕίναι από τις πολύ σπάνιες περιπτώσεις που συμβαίνουν μια φορά στο εκατομμύριο... Από τις περιπτώσεις που λες αποκλείεται να συμβεί σε μένα... Από τις περιπτώσεις, που είναι μόλις η δεύτερη στον κόσμο... Αυτή η περίπτωση ωστόσο, έμελλε να χτυπήσει την πόρτα της οικογένειας του Κώστα Σάββα από τη Λάρνακα, που έφερε και τον πρόωρο και τόσο άδικο χαμό του πρωτότοκου της γιου, Σάββα, σε μόλις λίγες ώρες... Ένας μώλωπας που εμφανίστηκε ξαφνικά ένα πρωινό στο πόδι του τετράχρονου, ήταν και η αιτία για να φύγει για το μεγάλο ταξίδι της ζωής ο μικρός Σάββας... Τόσο άδικα, τόσο γρήγορα, ο μικρός Σάββας έσβησε, αφήνοντας πίσω του αμέτρητα 'γιατί'...\nO Δημητριάδος Ιγνάτιος για χειροτονία Λινού\nΒΟΣΤΩΝΗ. Ο Μητροπολίτης Δημητριάδος Ιγνάτιος εκ των πλέον λογίων και νουνεχών ιεραρχών της Εκκλησίας της Ελλάδος, αλλά και της Ορθόδοξης Εκκλησίας γενικότερα, εξάντλησε τα όρια της ανοχής και της υπομονής του και έστειλε πρόσφατα επείγον εγκύκλιο σημείωμα προς τους ιερείς εντελλόμενος να παύσουν οι αντιεμβολιαστές κληρικοί την προπαγάνδα τους.\n«Πράσινο φως» για την αξιοποίηση των 3.500 παιδιάτρων, ώστε να αναλάβουν πιο ενεργό ρόλο στον εμβολιασμό των παιδιών 12-17 ετών κατά του κορωνοϊού έδωσαν οι εκπρόσωποι των παιδιατρικών φορέων στη σύσκεψη που μετείχαν υπό τον πρωθυπουργό Κυριάκο Μητσοτάκη, όπως ανέφερε πρώτο το protothema.gr. Στη σύσκεψη μετείχε επίσης ο καθηγητής Λοιμωξιολογίας Σωτήρης Τσιόδρας, που τόνισε ότι το εγχείρημα θα παίξει καταλυτικό ρόλο για τον έλεγχο της πανδημίας, ενώ αποκάλυψε ότι και τα τρία παιδιά του που ανήκουν στη συγκεκριμένη ηλικιακή ομάδα έχουν ήγδη εμβολιαστεί.


Φαρμακευτική Αθηνών!!: Βιοφαρμακευτική- Φαρμακοκινητική 2\nΒιοφαρμακευτική- Φαρμακοκινητική 2\nΕδώ μπορούν να γράφονται σχόλια για το μάθημα: "Βιοφαρμακευτική- Φαρμακοκινητική 2"\nΑναρτήθηκε από Φαρμακευτική Αθηνών!! στις 12:37 π.μ.\nΒΙΟΦΑΡΜΑΚΕΥΤΙΚΗ- ΦΑΡΜΑΚΟΚΙΝΗΤΙΚΗ 2\n10 ισότιμα θέματα\n•Συμμιλίδου: 1ο+3ο --> Επιλογή μετάξυ 2 απαντήσεων (κυκλώστε τη σωστή), αφορούσε όλη την ύλη της, δηλ. για τα κεφάλαια Δι-διαμερισματικό ΦΚ μοντέλο Ταχεία ενδοφλέβια χορήγηση (IV bolus 2CBM), επαναλαμβανόμενες χορηγήσεις (εμπειρική προσέγγιση), ΙV bolus 1CBM multiple dosing, per os multiple. Γύρω στα 5-6 σε κάθε θέμα, σχετικά εύκολα.\n2ο: 2 φάρμακα Α,Β με ίδιο Qo (30mg), ίδιο τ (8h) χορηγούνται με IV bolus multiple dosing. Χορηγούνται 1η φορά και μετά από 8 ώρες βρέθηκε ότι Q(A στο αίμα)=0,25*Qo και Q(Β στο αίμα)=0,75*Qo. α) Υπολογίστε τους χρόνους ημίσειας ζωής για τα Α και Β. β) επιλογή σε 3 προτάσεις που αφορούσαν τις διακυμάνσεις των Α, Β στη σταθεροποιημένη κατάσταση και κατά πόσο θα είναι μεγαλύτερες/μικρότερες/ίδιες για το Α σε σχέση με το Β. Ζητούσε να υπολογίσουμε και κάτι ακόμα (ίσως Qss).\n4ο: Έπρεπε να υπολογίσουμε την ελάχιστη δόση για ένα φάρμακο που χορηγείται per os σε δισκίο ώστε να δημιουργηθούν συγκεντρώσεις στο αίμα εντός των θεραπευτικών επιπέδων (12-18μg/mL). Έδινε F=1, kel= 0,1 h(-1), (και άλλο ένα.. Ίσως τ). (Μπορεί να ήταν και άλλα στοιχεία ?!)\n5) Μειονεκτήματα χορήγησης φαρμάκων στο επίπεδο των κεντρικών και πνευμονικών αεραγωγών\n6) Ποιες παράμετροι καθορίζουν αν ένα φάρμακο θα είναι ασφαλές και δραστικό εντός θεραπευτικών ορίων στο ΚΝΣ\n7) Επιθυμητές ιδιότητες φαρμάκων που χορηγούνται από τη στοματική κοιλότητα\n8) Παράγοντες που επηρεάζουν τη διαπέραση της κεράτινης στιβάδας\n9) 3 πλεονεκτήματα και 3 μειονεκτήματα της τοπικής χορήγησης στον οφθαλμό\n10) Τί είναι η αδρανοποίηση ενός βιολογικού παράγοντα (κάπως έτσι); Πού οφείλεται και σε τί διαφέρει η αντιστρεπτή από την μη αντιστρεπτή αδρανοποίηση;\n15 Ιουνίου 2017 - 1:11 π.μ.\nΘέματα Ιουνιου 2018 (1 ωρα και 30 λεπτα η εξεταση)\n1) 2) 3) Να διαγραψετε τη λαθος απαντηση. Ηταν απο τα κεφαλαια IV multiple, 2CBM, p.o. χορηγηση, απο τις ερωτησεις που εδινε στο τελος καθε μαθηματος. (Σιμυλλιδου)\n4) Ιδιαιτεροτητες που εχουν τα φαρμακα που χορηγουνται για δραση στο ΚΝΣ σε σχεση με p.o. (Ρεππας)\n5) α) Πλεονεκτηματα χορηγησης φαρμακου μεσω των πνευμονικων κυψελιδων.\nβ) Τελικα βρογχιολια-κψελιδες: διαφορες μεταξυ των δυο οδων χορηγησης και ποια εμφανιζει τα μεγαλυτερα πλεονεκτηματα. (Ρεππας)\n7) Να διαγραψετε τη λαθος απαντηση. Περιειχε προτασεις απο τη χορηγηση μεσω διαφορων εξωαγγειακων οδων. Δεν ειχε ερωτησεις απο χορηγηση απο τον οφθαλμο, ορθο, στοματικη κοιλοτητα. (Βαλσαμη)\n8) Ζητουσε μια θεμελιωδη εξισωση (;;)\n9) Προβλημα διαδερμικης χορηγησης: Jtr, CL, Css γνωστα για 4 φαρμακα. Ποια απο αυτα τα 4 φαρμακα μπορουν να μορφοποιηθουν σε συστημα διαδερμικης χορηγησης με ρυθμο αποδεσμευσης μικροτερο ή ίσο με 1.25 mg/h και γιατι; Υπηρχε ακριβως ιδια ασκηση στις διαφανειες. (Βαλσαμη)\n10) Προυποθεσεις για εφαρμογη της αρχης της υπερθεσης σε επαναλαμβανομενη χορηγηση. (Βαλσαμη)\n23 Ιουνίου 2018 - 1:05 μ.μ.\nΘΕΜΑΤΑ ΣΕΠΤΕΜΒΡΙΟΥ 2018! (1.30 ΩΡΑ Η ΕΞΕΤΑΣΗ)\n1)3)Kυκλώστε τη σωστή απάντηση.Ηταν απο τις ερωτήσεις που έχει στο εκλας (Σιμυλλιδου)\n2)2 φάρμακα Α,Β με ίδιο Qo (30mg), ίδιο τ (8h) χορηγούνται με IV bolus multiple dosing. Χορηγούνται 1η φορά και μετά από 8 ώρες βρέθηκε ότι Q(A στο αίμα)=0,25*Qo και Q(Β στο αίμα)=0,75*Qo. α) Υπολογίστε τους χρόνους ημίσειας ζωής για τα Α και Β. β) επιλογή σε 3 προτάσεις που αφορούσαν τις διακυμάνσεις των Α, Β στη σταθεροποιημένη κατάσταση και κατά πόσο θα είναι μεγαλύτερες/μικρότερες/ίδιες για το Α σε σχέση με το Β. Ζητούσε να υπολογίσουμε Qss.\n4)Έπρεπε να υπολογίσουμε την ελάχιστη δόση για ένα φάρμακο που χορηγείται per os σε δισκίο ώστε να δημιουργηθούν συγκεντρώσεις στο αίμα εντός των θεραπευτικών επιπέδων 12-18μg/mL\n6)Ποιες παράμετροι καθορίζουν αν ένα φάρμακο θα είναι ασφαλές και δραστικό εντός θεραπευτικών ορίων στο ΚΝΣ\n10) Τί είναι η αδρανοποίηση ενός βιολογικού παράγοντα ; Πού οφείλεται και σε τί διαφέρει η αντιστρεπτή από την μη αντιστρεπτή αδρανοποίηση;\n6 Σεπτεμβρίου 2018 - 1:41 π.μ.\nΣυμμιλίδου: 1)2) διαγραψτε το λάθος,3)εφαρμογη του τυπου Cssav\nΒαλσαμή απορρόφηση απο τη ρινική κοιλότητα: πως γίνεται η απορρόφηση από το αναπνευστικό επιθήλιο 2) πως γίνεται η απορρόφηση απο το οσφρητικό νεύρο επιθήλιο 3)ασκ απο ΦΚμοντέλα 4) πως γίνεται η απομάκρυνση των βιοτεχνολογικών φαρμάκων\nΡέππας: μηχανισμοί μεταφοράς φαρμάκων απο το αίμα στο ΚΝΣ και ενα χαρακτηριστικο που πρεπει να εχουν τα μορια αυτου του μηχανισμου 2) γιατι γινεται η in vitro αξιολόγηση των συσκευών/προιόντων απο το αναπνευστικό\nΒερτζώνη: ενα πολλαπλης με τη συχνότητα σιτισης στα παιδια, αν το ph στουσ ηλικιωμένους είναι μεγαλύτερο η μικρότερο απο των ενηλίκων και 3 παραδείγματα πως αυτο μπορει να επηρεάσει την απορρόφηςη των φαρμάκων\n3 παράγοντες που πρέπει να ελεγχθούν για την αξιόπιστη χορήγηση ενος φαρμάκου σε παίδια\n8 Ιουνίου 2019 - 8:56 μ.μ.\nΣυμιλλιδου: 2 θεματα με διαγραφη κυριως απο διδιαμερισματικο μοντελο και απο per os επαναλαμβανομενες χορηγησεις, 1 θεμα ασκηση υπολογισμος css(av) με γνωστα: AUC IV, Qo ΙV,Qo per os,F, τ\nΡεππας: 1) ΚΝΣ: Που οφειλεται ο ΑΕΦ και που ο φραγμος μεταξυ αιματος και ΕΝΥ;\n2)Προβληματα χορηγησης απο κεντρικους και πνευμονικους αεραγωγους\nΒαλσαμη:1) η τελευταια προταση (στις ερωτησεις) των διαφανειων σχετικα με τη ρινικη χορηγηση αυτουσια (ηθελε απλη διαγραφη των λανθασμενων)\n2) παραγοντες που επηρεαζουν διαδερμικη απορροφηση\n3)σημαντικοτεροι φραγμοι του οφθαλμου\nΒερτζωνη: 1) 2 πολλαπλης για χρονο παραμονης στο ΓΕΣ και ΦΠΔ σε ηλικιωμενους\n2) 2 πολλαπλης το ενα για οδηγιες ΕΜΑ σχετικα με μελετες στα παιδια, το αλλο για ομοιοτητα συστασης αγελαδινου γαλακτος με μητρικο ή παιδικο ή με παδικο γευμα ή τιποτα


Η έννοια της Περιβαλλοντικής Βιωσιμότητας και πώς εφαρμόζεται στο ΚΠΙΣΝ - Ίδρυμα Σταύρος Νιάρχος\nΣχεδιασμένο ώστε να έχει τις ελάχιστες δυνατές επιπτώσεις στο περιβάλλον, το ΚΠΙΣΝ επιδιώκει να γίνει φάρος περιβαλλοντικής βιωσιμότητας και καινοτομίας. Ακολουθεί περιγραφή των βασικών χαρακτηριστικών περιβαλλοντικής βιωσιμότητας του έργου:\n•Τεχνητός Λόφος: Το υψόμετρο του τεχνητού λόφου φτάνει στα 14 μέτρα και επεκτείνεται ως φυτεμένο δώμα πάνω από τα κτίρια της Εθνικής Βιβλιοθήκης της Ελλάδος (ΕΒΕ) και της Εθνικής Λυρικής Σκηνής (ΕΛΣ) με ψηλότερο σημείο στα 32 μέτρα.\n•Το Πάρκο Σταύρος Νιάρχος: Απλώνεται σε 170 στρέμματα και καλύπτει το 85% της επιφάνειας του ΚΠΙΣΝ. Θα είναι ένας από τους μεγαλύτερους χώρους πρασίνου στην Αθήνα. Είναι ένας κόσμος φτιαγμένος από 1.400 δέντρα και 280.000 θάμνους, που διαθέτει Μεσογειακό Κήπο, Λαχανόκηπους, κατάφυτο κυκλικό Λαβύρινθο, παιδικές χαρές και μία ήπια ανηφόρα, στο τέλος της οποίας οι πολίτες θα βρίσκουν τον Φάρο, ένα παρατηρητήριο 900 τ.μ. με γυάλινο κέλυφος με θέα προς τη θάλασσα και την πόλη. Με το Πάρκο, ο δείκτης πρασίνου ανά κάτοικο στις γειτονικές περιοχές διπλασιάζεται, ενώ βελτιώνεται αισθητά η ποιότητα του αέρα, αφού τα φυτά του πάρκου απορροφούν περίπου 11.000 κιλά εκπομπών CO2 το χρόνο. Η δημιουργία του Πάρκου μειώνει επίσης, τη θερμοκρασία εντός του χώρου περίπου κατά 2οC σε σχέση με τη θερμοκρασία στην περιβάλλουσα αστική περιοχή.\n•Τεχνητό Κανάλι: Μεγάλη υδάτινη επιφάνεια που θα κυλάει παράλληλα με την Εσπλανάδα. 400 Χ 30 μέτρα είναι οι διαστάσεις του καναλιού του Πάρκου Σταύρος Νιάρχος. Το Πάρκο και το Κανάλι δημιουργούν μικροκλίμα στην περιοχή. Αποτελεί μεταφορική συνέχεια της θάλασσας και παρέχει αντιπλημμυρική προστασία για όλο τον χώρο του ΚΠΙΣΝ, αλλά και τις γειτονικές περιοχές. Αντιπλημμυρική προστασία στο έργο παρέχουν επίσης οι δεξαμενές προσωρινής αποθήκευσης όμβριων κατά μήκος της βόρειας πλευράς του πάρκου, χαμηλότερου σημείου του τεχνητού λόφου.\n•Επάρκεια Νερού: Επιτυγχάνεται 51% εξοικονόμηση νερού με ορθολογικό σχεδιασμό των υδραυλικών εγκαταστάσεων, επανάχρηση νερού, χαμηλές αρχικά και μειούμενες προοδευτικά απαιτήσεις του Πάρκου σε νερό, άρδευση με αξιοποίηση γεωτρήσεων και αντίστροφη όσμωση, τροφοδοσία του τεχνητού καναλιού με θαλασσινό νερό\n•Ενεργειακό Στέγαστρο: Το στέγαστρο δεσπόζει πάνω από το κτίριο της Λυρικής Σκηνής και εκτείνεται πέρα από την περίμετρό του. Αποτελεί κατασκευαστικό και μηχανικό επίτευγμα, στηρίζεται σε 30 λεπτούς μεταλλικούς στύλους και η παρουσία του θα αποτελέσει συναρπαστική προσθήκη στον ορίζοντα της πόλης. Αποτελεί ένα από τα μεγαλύτερα ενεργειακά στέγαστρα στην Ευρώπη:\n-100Χ100 μέτρα οι διαστάσεις του ενεργειακού στεγάστρου\n-717 ο αριθμός των προκατασκευασμένων τεμαχίων του, ήδη τοποθετημένων - στην τελική τους θέση\n-46 μέτρα είναι το υψόμετρο στο ψηλότερο σημείο του\n-30 τα υποστυλώματα που στηρίζουν το ενεργειακό στέγαστρο\n-Περίπου 2GWh ανά έτος η ηλεκτρική ενέργεια που θα παράγει το ενεργειακό στέγαστρο, συμβάλλοντας στο στόχο των μηδενικών εκπομπών CO2. Θα συμβάλλει σημαντικά στην κάλυψη των ενεργειακών απαιτήσεων των κτιρίων της ΕΛΣ και της ΕΒΕ.\nΠέραν όμως των περιβαλλοντικά φιλικών χαρακτηριστικών του, το ΚΠΙΣΝ αναμένεται να έχει σημαντικά οφέλη στην εγχώρια οικονομία, αλλά και στο σύνολο της ελληνικής κοινωνίας. Ενδεικτικά, αναφέρεται ότι, σύμφωνα με μελέτη της The Boston Consulting Group (2010):\n•Η αρχική δωρεά για την κατασκευή του ΚΠΙΣΝ θα αποφέρει περίπου €1 δις βραχυπρόθεσμης και μεσοπρόθεσμης οικονομικής δραστηριότητας.\n•Η λειτουργία του ΚΠΙΣΝ και οι δαπάνες των επισκεπτών θα συνεισφέρουν περίπου €160 εκατομμύρια στην οικονομική δραστηριότητα της γύρω περιοχής, της Αθήνας εν γένει και της Ελλάδας, κατά το πρώτο πλήρες έτος λειτουργίας.\n•Η Αθήνα θα αποκτήσει ένα πολύπλευρο πολιτιστικό κέντρο παγκόσμιου επιπέδου – με όλη τη συνακόλουθη διεθνή αναγνώριση.\n•Το ΚΠΙΣΝ θα αποτελέσει σημείο αναφοράς για την αναδιαμόρφωση μιας πολύ σημαντικής περιοχής της νοτιοανατολικής Αθήνας.\n•Μακροπρόθεσμα, η λειτουργία και τα προγράμματα του ΚΠΙΣΝ θα συνεισφέρουν σημαντικά στην εγχώρια οικονομία και τον πολιτισμό.\n•Μέριμνα θα ληφθεί για τον σχεδιασμό και την υλοποίηση προγραμμάτων στο Πάρκο Σταύρος Νιάρχος για ειδικές ομάδες επισκεπτών (π.χ. άτομα με ειδικές ανάγκες, ηλικιωμένους, κτλ.).\n•Η ανοιχτή λειτουργία του ΚΠΙΣΝ θα βοηθήσει στην άρση κοινωνικών εμποδίων που αποτρέπουν τους πολίτες από τη συμμετοχή σε πολιτιστικές και εκπαιδευτικές δραστηριότητες.\n•Η ιδιαίτερη σύμπραξη δημόσιου-ιδιωτικού τομέα που εφαρμόζεται στην περίπτωση του ΚΠΙΣΝ μπορεί να χρησιμοποιηθεί ως πρότυπο για παρόμοιες δωρεές που έχουν ως στόχο την ανάπτυξη κοινωνικών υποδομών – η συγκεκριμένη σύμπραξη χαρακτηρίζεται από υψηλή διαφάνεια, μια ισχυρή διοικητική δομή και την ύπαρξη ενός οργανισμού, ο οποίος θα είναι σε λειτουργική ετοιμότητα ήδη προτού παραχωρηθεί στο Ελληνικό Δημόσιο.\nΜε γνώμονα την περιβαλλοντική φροντίδα, τον ολοκληρωμένο οικονομικό και λειτουργικό σχεδιασμό και έχοντας ως βάση τον βαθύτατα κοινωνικό χαρακτήρα του έργου, η υλοποίηση του ΚΠΙΣΝ προχωρά, προκειμένου να αποτελέσει έναν ανοιχτό χώρο δράσης, διαλόγου και δημιουργίας.


Μαμά είχες δίκιο. Ένα post αφιερωμένο στις μαμάδες μου.(Βίντεο) | Γκρίζος γάτος\nHome / Κοινωνία / Μαμά είχες δίκιο. Ένα post αφιερωμένο στις μαμάδες μου.(Βίντεο)\ngrizos gatos 5/09/2015 12:00:00 π.μ. Κοινωνία Edit\nΤο βίντεο που γυρίσαμε με την ομάδα της NIVEA για τη γιορτή της μητέρας ήταν η πιο γλυκιά αφορμή για να σκεφτώ τις εκατοντάδες φορές που η μαμά μου είχε δίκιο. Τις εκατοντάδες φορές που ακόμα έχει δίκιο και πάντα θα έχει.


Ερωτοαπαντήσεις - Mαΐου του 2011\nΜε τον Μπέντζαμιν Κρεμ. Μεταφρασμένες από το τεύχος του Μαΐου του 2011 του περιοδικού Share International.\nΕ: Πόσες τηλεοπτικές συνεντεύξεις έχει δώσει ο Μαϊτρέγια μέχρι σήμερα [11 απριλίου του 2011];\nΑ: Τριάντα έξι.\nΕ: Πόσες συνεντεύξεις έλαβαν χώρα στις ΗΠΑ και πόσες στο Μεξικό;\nΑ: Είκοσι εννέα στις ΗΠΑ. Επτά, μέχρι στιγμής, στο Μεξικό.\nΕ: Μήπως οι θεατές στο Μεξικό αντιδρούν διαφορετικά στις ιδέες του Μαϊτρέγια από τους θεατές στις ΗΠΑ; Αν ναι, ποιά είναι η βασική διαφορά;\nΑ: Οι διαφορές μεταξύ των ΗΠΑ και του Μεξικού είναι προφανώς τεράστιες - στο μέγεθος, στον πληθυσμό, στον πλούτο, στην οικονομική ανάπτυξη, στην ιστορία και στα επιτεύγματα. Θα ήταν μεγάλη έκπληξη εάν η αντιμετώπισή τους στις ιδέες του Μαϊτρέγια δεν διέφεραν. Το Μεξικό είναι φτωχή χώρα. Η πρωτεύουσα του Μεξικού έχει 22 με 24 εκατομμύρια κατοίκους, οι περισσότεροι εκ των οποίων ζουν σε παραγκουπόλεις στις παρυφές της πόλης και είναι απελπιστικά φτωχοί. Αν αυτοί οι φτωχοί διαθέτουν τηλεοπτική συσκευή δεν μπορώ να ξέρω, αλλά ίσως υπάρχουν κάποιες συσκευές που τις μοιράζονται πολλοί. Εν πάση περιπτώσει, είμαι βέβαιος ότι η αντίδρασή τους ήταν πιο άμεση και εγκάρδια από ό, τι στις ΗΠΑ. Επίσης, και αυτό μπορώ να το αποκαλύψω για πρώτη φορά, το είδος της τηλεοπτικής συνέντευξης ήταν διαφορετικό. Στις ΗΠΑ, ο Μαϊτρέγια εμφανίστηκε 29 φορές, αλλά ποτέ μόνος του, συμμετείχε πάντα σε "τηλεοπτικά παράθυρα" μαζί με άλλους ομιλητές διαφορετικών απόψεων. Στο Μεξικό οι (επτά μέχρι στιγμής) συνεντεύξεις Του ήταν πρόσωπο με πρόσωπο . Έτσι, ο Μαϊτρέγια έχει κάνει μια συγκρατημένη αρχή, αλλά, κατά πάσα πιθανότητα, θα είναι πολύ πιο ευθαρσής από εδώ και πέρα.\nΕ: Υπάρχουν κάποιες χώρες που δεν έχουν επηρεαστεί από τη ραδιενεργό ακτινοβολία που εκλύθηκε συνέπεια των τραγικών προβλημάτων στην Ιαπωνία;\nΑ: Μέχρι στιγμής, καμία χώρα δεν έχει επηρεαστεί από ραδιενεργό ακτινοβολία που προέρχεται από την Ιαπωνία (εκτός από την ίδια).\nΕ: Έχω διαβάσει ότι ορισμένα φυτά απορροφούν ραδιενέργεια πιο εύκολα από άλλα. Θα σας παρακαλούσα να μας πείτε ποια είναι αυτά.\nΑ: Τα φυτά του καπνού φαίνεται να έχουν ασυνήθιστα μεγάλη όρεξη για ραδιενεργό ακτινοβολία.\nΕ: Σε ποια μέρη του κόσμου τα επίπεδα ραδιενεργούς ακτινοβολίας ήταν ή ακόμα είναι υπερβολικά υψηλά λόγω της πρόσφατης καταστροφής στην Ιαπωνία;\nΑ: Πουθενά. Η αντίδραση του κόσμου στο ατύχημα του πυρηνικού σταθμού στην Ιαπωνία υπήρξε υπερβολικά υστερική. Μέχρι στιγμής, οι μόνοι άνθρωποι που επηρεάζονται από την ακτινοβολία είναι αυτοί που ζουν στο βορειοανατολικό τμήμα της Ιαπωνίας.\nΕ: Μήπως είναι σκόπιμο να σταματήσουμε να καταναλώνουμε ψάρια, λόγω του ότι όλες οι θάλασσες συνδέονται μεταξύ τους;\nΑ: Όλοι οι ωκεανοί και οι στεριές του πλανήτη μας έχουν ήδη πληγεί, σε κάποιο βαθμό, από ραδιενεργό μόλυνση, καθώς επίσης και ο αέρας που αναπνέουμε. Οι Αδερφοί μας από το Διάστημα δαπανούν το 90 τοις εκατό του χρόνου τους στην προσπάθειά τους να την εξουδετερώσουν (όσο επιτρέπει ο νόμος του Κάρμα).\nΤα αποθέματα των ψαριών καταστρέφονται αναίτια σε όλο τον κόσμο (Στμ: λόγω της υπεραλίευσης), αλλά, για να βάλουμε τα πράγματα στη θέση τους, εξακολουθούν να υπάρχουν πολλά ψάρια στη θάλασσα.\nΕ: Θα ήταν σκόπιμο να προσφερθεί αμνηστία και άσυλο κάπου εκτός της Λιβύης στο συνταγματάρχη Καντάφι, προκειμένου να σωθούν περισσότερες ανθρώπινες ζωές;\nΕ: Μήπως πρέπει η Δύση να αποδεχθεί τα αιτήματα των ανταρτών στη Λιβύη και να τους εφοδιάσει με όπλα, δεδομένου ότι είναι σχεδόν άοπλοι σε σύγκριση με τις δυνάμεις που έχει ο Καντάφι στη διάθεσή του;\nΑ: Όχι, η Δύση δεν πρέπει να υπερβεί τις ήδη εφαρμοζόμενες κυρώσεις των Ηνωμένων Εθνών, αλλά πρέπει, επιπρόσθετα, στο έδαφος της Λιβύης να αναπτυχθεί ειρηνευτική δύναμη (υπό την αιγίδα του ΟΗΕ), αποτελούμενη, κατά προτίμηση, από δυνάμεις προερχόμενες από τις αραβικές χώρες.\nΕ: Είναι αλήθεια ότι οι Δυτικές δυνάμεις είναι λιγότερο πιθανό να επέμβουν (Στμ: με κάποια ειρηνευτική αποστολή, όπως τώρα στην Λιβύη) σε κράτη της Μέσης Ανατολής και της Βόρειας Αφρικής τα οποία δεν είναι πετρελαιοπαραγωγά (Στμ: όπως η Λιβύη);\nΑ: Ναι, υπάρχουν σαφείς ενδείξεις ότι έτσι είναι.\nΕ: Οι λαοί της Αιγύπτου και της Ιαπωνίας έδωσαν στον κόσμο μαθήματα πειθαρχίας, ψυχραιμίας και συλλογικής υποστήριξης. Τί συνετέλεσε σε αυτή την υποδειγματική συμπεριφορά τους; Μήπως η πρότερη ιστορία τους, για παράδειγμα;\nΑ: Ναι, κατά ένα μεγάλο μέρος. Επίσης, στην Αίγυπτο, ο Μαϊτρέγια ήταν για τρεις εβδομάδες στο Κάιρο, στην πλειονότητα αυτών μαζί με διαδηλωτές στην Πλατεία Ταχρίρ. Στην Ιαπωνία, ο Μαϊτρέγια και άλλοι Δάσκαλοι πέρασαν πολύ χρόνο κατά τη διάρκεια της καταστροφής με σκοπό να περισώσουν και να παρηγορήσουν πολλούς ανθρώπους.\nΕ: (1) Πιστεύετε ότι θα δούμε κάποτε να εκδηλώνεται η δύναμη του λαού στις ΗΠΑ ανάλογα με εκείνη που τώρα εξωτερικεύεται στη Μέση Ανατολή και στη Βόρεια Αφρική; (2) Αν ναι, τί θέματα έχουν για να διαδηλώσουν οι Αμερικάνοι;\nΑ: (1) Ναι, σίγουρα· ο κόσμος αναμένει την εκδήλωση της αμερικανικής ψυχής, η οποία, πιστεύω, θα γίνει μετά την Ημέρα της Αναγγελίας. Ωστόσο, ήταν η δύναμη του λαού που ανάγκασε την κυβέρνηση των ΗΠΑ να αποσύρει τα στρατεύματά της από το Βιετνάμ και ήταν αυτή επίσης που σταμάτησε το "απαρτχάιντ" στις ΗΠΑ. (2) Οι ΗΠΑ είναι τεράστιες και έχουν πληθυσμό 300 εκατομμυρίων περίπου, ποικίλων πολιτικών και οικονομικών απόψεων, συνεπώς υπάρχουν πολλοί λόγοι για να διαμαρτυρηθούν για ότι τους ενδιαφέρει.\nΕ: Ο Μαϊτρέγια είπε ότι η Βρετανία θα αναπτύξει ένα πρότυπο μοντέλο της τέχνης του πολιτισμού· σε τί άραγε αναφέρεται;\nΑ: Σε έναν πολιτισμό που θα βασίζεται στην οικονομική δικαιοσύνη και στην πολιτική ελευθερία και τάξη.\nΕ: Μερικοί άνθρωποι λένε ότι πριν από σεισμό έχουν παρατηρήσει μια σαφή αλλαγή στην συμπεριφορά ορισμένων ζώων, λες και αυτά διαισθάνονται κάποιου είδους ενέργεια του επικείμενου σεισμού που εκπέμπεται με οξεία ένταση, παρόμοια ίσως, με αυτό που νοιώθουν ορισμένοι άνθρωποι πριν από μια καταιγίδα. Υπάρχει κάποιος τρόπος για την αξιόπιστη ανίχνευση αυτής της ενέργειας ώστε να διατίθεται ικανός χρόνος για την εκκένωση των δυνητικά θιγόμενων περιοχών;\nΑ: Είμαι βέβαιος ότι πολλά ζώα διαισθάνονται έτσι τον επικείμενο κίνδυνο, ίσως μέσω κάποιων αλλαγών στην πίεση του αέρα ή κάτι άλλο. Είμαι σίγουρος ότι θα υπάρχει κάποιος τρόπος, αλλά, μέχρι στιγμής, δεν έχουμε κανένα αξιόπιστο μέσο για τον εντοπισμό αυτής της ενέργειας, αν και ορισμένοι εδώ και εκεί πιθανόν να ισχυρίζονται ότι μπορούν.\nΕ: Γιατί χρειαζόμαστε την τεχνολογία για να εξελιχθούμε;\nΑ: Η τεχνολογία είναι αποτέλεσμα της ανθρώπινης δημιουργικότητας. Κάθε εξελικτική πρόοδος συνοδεύεται από αντίστοιχη τεχνολογική. Η παρούσα τεχνολογία μας, η οποία μπορεί να σας αρέσει ή όχι, είναι, από εσωτεριστική άποψη, μετεξέλιξη σε ανώτερη σπείρα της Ατλάντιας μαγείας.\nΕ: Άραγε ο Μαϊτρέγια θα μας βοηθήσει στην προετοιμασία της νέας ανθρωπότητας;\nΑ: Ο Μαϊτρέγια, προς το παρόν, δείχνει τί απαιτείται για την οικοδόμηση ενός νέου κόσμου και μιας καινούργιας προσέγγισης σε ετούτη τη ζωή.\nΕ: Θα μπορούσατε να μας αναφέρετε πότε πιθανόν οι επιστήμονες θα ανακαλύψουν και θα διερευνήσουν με σοβαρότητα τα αιθερικά πεδία της ύλης;\nΑ: Το κάνουν ήδη χωρίς να το καταλαβαίνουν. Αυτό που αξιωματικά ονόμασαν σαν "σκοτεινή ύλη" είναι στην πραγματικότητα τα αιθερικά πεδία αυτής. Η κατανόηση είναι κοντά!\nΕ: Στο τεύχος του Μαρτίου του 2011 του Share International, αναφερόμενος στην φωτογραφία ενός πολύ ψηλού κατακόρυφου σωληνωτού αντικειμένου, σχολιάσατε ότι ήταν τμήμα "της εσωτερικής δομής ενός μεγάλου διαστημοπλοίου". Είναι η ίδια κεντρική στήλη που ο George Adamski περιέγραψε ότι υπάρχει στο εσωτερικό των διαστημοπλοίων των Αδερφών μας από το διάστημα;


Spooky Greek Story: Κάποιος χτυπά την πόρτα\nΑναρτήθηκε από Lord Ellanor στις 9:12 π.μ.\nΑνώνυμος 8 Φεβρουαρίου 2012 - 5:31 π.μ.\nGAMATO RE FILE!!!!!!!!!!! LOL\nΑνώνυμος 6 Οκτωβρίου 2012 - 8:18 π.μ.\nΑνώνυμος 14 Απριλίου 2013 - 6:01 π.μ.\nπολυ τρομαχτικο δν κοιμι9ηκα το βραδυ...........πολλυ πλακα\nti malakiew einai aytew


The 2Night Show: Αυτοί είναι οι λαμπεροί καλεσμένοι του Γρηγόρη Αρναούτογλου | Gossip-tv.gr\nThe 2Night Show: Αυτοί είναι οι λαμπεροί καλεσμένοι του Γρηγόρη Αρναούτογλου\nThe 2Night Show: Απόψε στις 24:00, ο Γρηγόρης Αρναούτογλου υποδέχεται τη Δανάη Λουκάκη, την «Παγώνα», από την επιτυχημένη σειρά «Άγριες Μέλισσες».\nΤο κανόε - καγιάκ, ο πρωταθλητισμός, οι σπουδές και τα πτυχία που μπήκαν στο συρτάρι για ν ’ασχοληθεί με το μεγάλος της πάθος, την υποκριτική. Μια πολύπλευρη προσωπικότητα όχι μόνο σε επαγγελματικό, αλλά και σε προσωπικό επίπεδο. Η Δανάη μιλάει, επίσης, για τη φιλία της με τη Μαρία Μπεκατώρου και εξηγεί γιατί την θεωρεί «το καλντερίμι του είναι της».\nΟ Χάρης Λεμπιδάκης, ο «Mr News Pistol», αφήνει για λίγο τον ρόλο του δημοσιογράφου που κυνηγάει το ρεπορτάζ και ανοίγει τα χαρτιά του στον Γρηγόρη. Πώς και πού ξεκίνησε την καριέρα του; Τι ρόλο έπαιξε ο Γιώργος Παπαδάκης;\nΗ συνεργασία του με την Ελένη Μενεγάκη, που ήταν όνειρο ζωής, αλλά και με άλλους παρουσιαστές σε επιτυχημένες εκπομπές. Ποιους καλλιτέχνες έχει απομυθοποιήσει και πόσο δύσκολο είναι, για τον ίδιο, να κρατά ισορροπίες στα μαγαζιά που κάνει την προβολή επικοινωνίας; Ομολογεί πως έχει δεχτεί σκληρή κριτική αλλά και πως έχει υπηρετήσει το «κίτρινο» με μεγάλη χαρά, σε εκπομπές lifestyle.\nΣτην παρέα του «The 2Night Show» και η Νάντια Κοντογεώργη.\nΗ πολυτάλαντη ηθοποιός μιλά για τα πειθαρχημένα παιδικά χρόνια, τις σπουδές στη Νομική, που δεν ολοκλήρωσε ποτέ για χάρη της υποκριτικής, ενώ αποκαλύπτει πως περιμένει τον «ηρωικό» έρωτα που δεν έχει έρθει ακόμα στη ζωή της.\nΔείτε backstage φωτογραφίες στη gallery που ακολουθεί:


Σε μια γιορτινή ατμόσφαιρα, έγιναν τα εγκαίνια του καταστήματος "Τέντες Φιλιππόπουλος" στην Πάτρα! (φωτο) | Patras Events\nΑχαΐα: Τα σχολεία θα παραμείνουν κλειστά και την Τετάρτη\nΣε μια γιορτινή ατμόσφαιρα, έγιναν τα εγκαίνια του καταστήματος "Τέντες Φιλιππόπουλος" στην Πάτρα! (φωτο)\n01 Ιούν 2021 Tue, 01 Jun 2021 12:42:00 +0300 12:42 Patras Events\nΣυστήματα σκίασης όπως τα ονειρεύεστε...\nΤο νέο κατάστημα "Τέντες Φιλιππόπουλος" λειτουργεί και επίσημα στην πόλη μας, γνωρίζοντας στους Πατρινούς τα πάντα για τις τέντες και τα συστήματα σκίασης.\nΤο Σάββατο 29 Μαΐου πραγματοποιήθηκαν τα εγκαίνια σε γιορτινή ατμόσφαιρα.\nΤο κατάστημα στην Κορίνθου 454 γέμισε από ανθρώπους που είδαν από κοντά τα συστήματα σκίασης αλλά και τους τύπους σε τέντες που τους ενδιέφεραν, ενώ ενημερώθηκαν αναλυτικά για όλες τις υπηρεσίες του καταστήματος.\nΣτο κατάστημα "Τέντες Φιλιππόπουλος" προσφέρουν ολοκληρωμένες λύσεις σκίασης, εστιάζοντας την προσοχή τους στην αυξανόμενη ανάγκη των ανθρώπων για προστασία από τα φυσικά και καιρικά φαινόμενα, όπως η ηλιακή ακτινοβολία και η βροχή.\nΑπολαύστε το προσωπικό ή επαγγελματικό χώρο σας δημιουργώντας την ατμόσφαιρα και την αισθητική που του ταιριάζει με εξελιγμένα συστήματα σκίασης προσαρμοσμένα στις ανάγκες σας. Κατασκευάζονται από υλικά υψηλών προδιαγραφών, παρέχοντας ευέλικτες και καινοτόμες λύσεις ακόμα και στους πιο απαιτητικούς.\nΚορίνθου 454, Πάτρα\nΤηλέφωνο: 6989 396834\nΟι υπεύθυνοι στις "Τέντες Φιλιππόπουλος" δίνουν έμφαση στην υψηλή ποιότητα, στην αντοχή και στην εφαρμογή των πρώτων υλών ώστε να μπορούμε να εγγυόμαστε μακροχρόνιες και ανθεκτικές λύσεις σκίασης.\nΕπισκεφτείτε το κατάστημα για να γνωρίσετε από κοντά τα ολοκληρωμένα συστήματα που διαθέτουν και να μελετήσετε μαζί την καλύτερη δυνατή λύση για το χώρο σας.\n"Τέντες Φιλιππόπουλος"... βρίσκονται ένα βήμα μετά τις δικές σας ανάγκες!\nΤέντες Φιλιππόπουλος - Τα πάντα για τα συστήματα σκίασης στην Πάτρα\nΠρότυπη δράση τουριστικής προβολής της Χαλκίδας με Ferrari F8 Tributo


JUDAS PRIEST interviews (Richie Faulkner – Ian Hill) | Rockhard - Greece\n5 Μαρτίου, 2018 - 08:30\n“Fire, steel and heavy metal power”\nΟι θρύλοι του heavy metal, JUDAS PRIEST, ετοιμάζονται να κυκλοφορήσουν το καταπληκτικό “Firepower”, 44 χρόνια μετά το ντεμπούτο τους, δημιουργώντας για μία ακόμη φορά αίσθηση. Ο Σάκης Φράγκος είχε την ευκαιρία να συνομιλήσει στα μέσα Ιανουαρίου με τον κιθαρίστα του σχήματος, Richie Faulkner –αρχικά- και με το ιδρυτικό μέλος, τον μπασίστα Ian Hill δύο μέρες αργότερα, ώστε να λυθούν όλες οι απορίες μας σχετικά με το συγκρότημα και το νέο τους άλμπουμ. Διαβάστε στις μακροσκελείς συνεντεύξεις που ακολουθούν, όλα όσα θα θέλατε να μάθετε για τους PRIEST, ξεκινώντας από την κουβέντα με τον Richie Faulkner!\nΓεια σου Σάκη.\nΓεια σου Richie. Ποιος θα φανταζόταν μερικά χρόνια πριν, ότι θα μιλούσαμε δύο φορές για έναν δίσκο των JUDAS PRIEST;\nΕίναι πραγματικά τρελό αυτό που συμβαίνει. Όταν μπήκα στο γκρουπ πριν από 7 χρόνια, θα κάναμε μία αποχαιρετιστήρια περιοδεία και τελικά έχουμε φτάσει να βγάζουμε δεύτερο στούντιο δίσκο. Το γκρουπ πραγματικά «σκοτώνει». Χαίρομαι πάρα πολύ που τα ξαναλέμε.\nΟι JUDAS PRIEST ακούγονται ακόμα καλύτεροι και από το “Redeemer of souls”, που για μένα ήταν ένα πολύ καλό heavy metal άλμπουμ. Τι σας κάνει να ακούγεστε τόσο φρέσκοι; Είναι απλά η έμπνευση;\nΚαλή ερώτηση… Νομίζω ότι είναι ένας συνδυασμός πραγμάτων. Σαν οπαδός αλλά και μέρος του συγκροτήματος, πάντα έχω έμπνευση να δημιουργήσω καινούργια μουσική με τους θρύλους. Αυτό το γεγονός, από μόνο του, είναι μία έμπνευση. Η διαδικασία ηχογράφησης ήταν διαφορετική από αυτή του “Redeemer…”, δημιουργώντας έξτρα ενέργεια και μία οργανική αίσθηση, είχαμε διαφορετική ομάδα στην παραγωγή… Μπήκαμε να κάνουμε το δίσκο, έχοντας στο μυαλό μας τι μπορούμε να κάνουμε διαφορετικό αυτή τη φορά, κάτι μοναδικό, που να έχει προσωπικότητα. Μαζί μας ήταν ο Tom Allom που έχει δουλέψει με τους PRIEST από το “Unleashed in the east” μέχρι το “Ram it down”. Έχει ιστορία με το γκρουπ, κάποιους κλασικούς δίσκους, υπάρχει τρομερός σεβασμός. Και με τον Andy Sneap, το ίδιο όμως. Είναι πιο μοντέρνος παραγωγός, δεν είχε ξαναδουλέψει μαζί μας, αλλά είχε τον σεβασμό και την εμπιστοσύνη μας για όλη του την πορεία. Δούλεψαν μαζί και οι δυο τους κι έβγαλαν το αποτέλεσμα που άκουσες. Ηχογραφήσαμε μαζί, κάναμε πρόβες μαζί, είχαμε ετοιμαστεί πολύ καλά, είχαμε demo κι αυτό έδωσε ένα φυσικό «σπρώξιμο» στα κομμάτια και αυτόν τον αυθορμητισμό που βγαίνει όταν έχεις αλληλεπίδραση ανάμεσα σε μουσικούς. Είμαστε όλοι μαζί σ’ ένα δωμάτιο, γράφοντας τα τραγούδια, νιώθοντάς τα και μπαίνοντας σε μία φάση σαν σε κοινότητα ώστε να δώσουμε μία έκρηξη στο τελικό αποτέλεσμα. Νομίζω, για να είμαι ειλικρινής, ότι έτσι πρέπει να γράφονται οι δίσκοι.\nΠιστεύεις ότι το γεγονός πως ένας νεαρός μπήκε στην μπάντα, που έχει φρέσκες ιδέες, παρακινεί τους υπόλοιπους θετικά κι έχει ακόμα μεγαλύτερη συμμετοχή από το “Redeemer of souls”, είχε ως αποτέλεσμα αυτό που ακούμε στο “Firepower” ή ήταν το vibe των JUDAS PRIEST έτσι;\nΑυτό είναι το vibe των JUDAS PRIEST. Πιστεύω ότι κάθε φορά που αλλάζεις ένα συστατικό, παίρνεις διαφορετική δυναμική. Μπορεί να πάρεις διαφορετικές οπτικές γωνίες, διαφορετικές απόψεις, διαφορετική συμμετοχή. Αυτή είναι η δεύτερη δημιουργική μου πρόταση με το γκρουπ κι έχω πολλές ιδέες και μεγάλο ενθουσιασμό, όπως και οι υπόλοιποι όμως. Και το κάνουν για 45 χρόνια. Όταν κάνεις κάτι για τόσα πολλά χρόνια και τόσο επιτυχημένα, έχεις την ώθηση και το πάθος. Και αυτό το έχει όλη η ομάδα. Τα μέλη του γκρουπ, οι παραγωγοί, όλοι.\nΠες μου λίγο για την παραγωγή. Πρώτα απ’ όλα, πιστεύεις ότι το “Redeemer of souls” έπασχε λίγο σ’ αυτόν τον τομέα;\nΔεν νομίζω ότι έπασχε στην παραγωγή. Νομίζω ότι ήταν μοναδικό, ότι είχε τον δικό του ήχο. Όπως σου είπα, ένα από τα πράγματα που θέλαμε να κάνουμε τώρα, ήταν να έχουμε διαφορετική ομάδα για την παραγωγή.. Ο Glen Tipton είχε δουλέψει με τον Mike Exeter και νομίζω ότι έκαναν καλή δουλειά. Τώρα θέλαμε κάτι διαφορετικό, οπότε πήραμε δύο παραγωγούς (γέλια).\nΩραία. Το δέχομαι αυτό. Πήρατε όμως, όπως είπες, δύο παραγωγούς. Ο Tom Allom κι ο Andy Sneap, είναι δύο σπουδαίοι παραγωγοί με μεγάλη καριέρα. Πως τα κατάφεραν να μην μπλεχτεί ο ένας στα πόδια του άλλου;\nΠολύ ωραία ερώτηση… Δεν ξέραμε αν θα δουλέψουν μαζί ή όχι, στην αρχή. Δεν ξέραμε αν θα λειτουργήσει σωστά ή αν θα μπλέξουν τα μπούτια τους. Το μόνο που ξέραμε είναι ότι και οι δυο τους είναι σπουδαίοι στον δικό τους τομέα. Ο Tom έχει τη δική του ιστορία με τους PRIEST, είναι το παρελθόν και ο Andy έχει τη δική του ιστορία γενικώς. Ο καθένας λοιπόν, είχε τον δικό του ρόλο. Στην πράξη, λειτούργησε ιδανικά. Ο Tom είχε τις δικές τους, παλιομοδίτικες μεθόδους ηχογράφησης, από τις οποίες έμαθε πολλά πράγματα ο Andy, ο οποίος με τη σειρά του, του έδειξε μερικές νεότερες μεθόδους. Δεν υπήρξαν καθόλου εγωισμοί, καμία φορά δεν μπήκε ο ένας στα χωράφια του άλλου, όλα δούλεψαν ασύλληπτα καλά.\nΕίναι εμφανές ότι δούλεψε καλά. Ο ήχος που βγήκε είναι εκπληκτικός!\nΧαίρομαι πολύ που σου αρέσει τόσο. Είναι απίστευτος ο ήχος. Μοντέρνοι PRIEST του 2018, κρατώντας όμως όλα τα κλασικά τους στοιχεία.\nΠριν λίγες μέρες, μιας και μιλάμε για παραγωγούς, πέθανε και ο Chris Tsangarides, ο άνθρωπος που έβαλε την υπογραφή του -εκτός τ–ν άλλων- και στο “Painkiller”. Αν δεν κάνω λάθος, δεν έχεις δουλέψει μαζί του, τι λένε όμως οι υπόλοιποι στο γκρουπ για τον χαμό αυτού του σημαντικού ανθρώπου;\nΤι κρίμα… Στεναχωρήθηκα πάρα πολύ το πρωί που ξύπνησα και άκουσα ότι πέθανε… Ήταν ελληνικής καταγωγής, έτσι; Ο Chris, έκανε παραγωγή σε πολλούς και σπουδαίους δίσκους, το “Painkiller” όμως, κατά την άποψή μου, ξεχώριζε. Ποτέ δεν τον γνώρισα προσωπικά, αλλά έχω ακούσει τόσες ιστορίες από τους υπόλοιπους στο γκρουπ, που είναι σαν να τον είχα ζήσει από κοντά. Μιλάμε για τον άνθρωπο που έβαλε την υπογραφή του σ’ έναν από τους σημαντικότερους δίσκους στο heavy metal. Μπορεί να πέθανε, αλλά ο θρύλος τους θα ζει για πάντα μέσα από τις δουλειές του.\nΤο να έχετε 14 τραγούδια σ’ έναν δίσκο, είναι λίγο «δίκοπο μαχαίρι» πλέον, αφού πρέπει να κρατάτε ζωντανό το ενδιαφέρον των ακροατών. Είστε τόσο σίγουροι για το υλικό σας, που δεν θέλατε να αφήσετε κανένα τραγούδι έξω; Όπως κάνατε άλλωστε και με το “Redeemer of souls”, που είχε 13 τραγούδια…\nΕξαιρετική ερώτηση. Πάντα αναρωτιόμαστε αν πρέπει να βάλουμε 10 τραγούδια και τα υπόλοιπα σε ένα bonus δισκάκι ή αν θα βάλουμε 13-14 μέσα στο δίσκο. Για το “Firepower”, είχαμε ξεκινήσει να γράφουμε κι άλλα κομμάτια, τα οποία δεν τα ολοκληρώσαμε, οπότε σίγουρα υπήρχε αρκετό υλικό. Τέθηκε μέχρι και το ερώτημα να ξανακάναμε διπλό άλμπουμ, αλλά μπήκαν στη μέση τα οικονομικά, η ακριβή τιμή που έπρεπε να πωληθεί και την αφήσαμε την ιδέα στην άκρη. Από αυτά τα 14 κομμάτια, νιώθαμε ότι δεν μπορούσαμε να αφήσουμε τίποτα έξω. Έχεις απόλυτο δίκιο ότι ο κόσμος, όπως κι εγώ άλλωστε, έχει ενδιαφέρον για έναν δίσκο λιγότερη ώρα απ’ ότι παλιότερα. Παλιότερα υπήρχαν δέκα τραγούδια συνήθως, αλλά αυτό καθοριζόταν από τον περιορισμό που έθετε το βινύλιο, χρονικά. Είμαστε πολύ σίγουροι για το υλικό μας, όμως και είπαμε να το κυκλοφορήσουμε χωρίς να αφήσουμε τίποτα έξω. Αν κάποιος δεν μπορεί να το ακούσει ολόκληρο επειδή του φαίνεται μεγάλο σε διάρκεια, ας το ακούσει σε δύο δόσεις. Εμείς δεν μπορούσαμε να αφήσουμε κάποιο κομμάτι.\nΥπήρχε μία φήμη ότι τραγουδούσε ο Bruce Dickinson στο “Children of the sun”…\nΝαι, την είχα ακούσει κι εγώ αυτή τη φήμη!\n…το management σας πάντως, την διέψευσε μόλις χθες (σ.σ. η συνέντευξη έγινε στις 12 Ιανουαρίου) κι εγώ μέχρι τότε έψαχνα να βρω που στο καλό ακούγεται ο Dickinson στο κομμάτι και δεν μπορώ να τον εντοπίσω!\nΕίδα κι εγώ αυτή τη φήμη στο Twitter και τα social media. Ακούγοντας το κομμάτι, θα ήταν φανταστικό να τραγουδούσε κάπου ο Bruce, τα προγράμματά μας όμως, ούτως ή άλλως, δεν συνέπιπταν σε καμία περίπτωση, οπότε δεν υπήρχε περίπτωση να γινόταν κάτι τέτοιο. Ξέρω ότι έχει τραγουδήσει με τον Rob και μπορεί –γιατί όχι;- στο μέλλον να υπάρξει νέα συνεργασία, αλλά δεν τραγούδησε στον δίσκο μας.\nΜιας και μιλάμε για τους IRON MAIDEN, πριν πας στους PRIEST, έπαιζες με την κόρη του Steve Harris, την Lauren Harris, περιοδεύοντας μαζί με τους MAIDEN για αρκετές συναυλίες. Πιστεύεις ότι αυτή η εμπειρία σε βοήθησε μπαίνοντας σ’ ένα επίσης τεράστιο γκρουπ, όπως οι JUDAS PRIEST; Επίσης, με ποιον τρόπο πιστεύεις ότι οι PRIEST και οι MAIDEN λειτουργούν διαφορετικά;\nΕξαιρετικά και τα δύο ερωτήματα και πρέπει να πω ότι η εμπειρία μου με τη Lauren και η περιοδεία με τους MAIDEN, με βοήθησαν 1000% μπαίνοντας στους PRIEST. Παρότι ήμουν παντελώς άγνωστος, έχοντας κάνει τόσο μεγάλες παγκόσμιες περιοδείες, ήξερα ακριβώς τι να περιμένω, γνώριζα τους κανόνες των περιοδειών, πώς να έχω καλές σχέσεις με τους ανθρώπους που ταξιδεύουμε και παίζουμε μαζί, φυσικά να μην έχω τρακ παίζοντας μπροστά σε 80.000 κόσμο. Όταν μπαίνεις σ’ ένα θηρίο όπως οι JUDAS PRIEST, αποκλείεται να έπαιρναν κάποιον που να είχαν αμφιβολία αν θα τον έπιανε τρακ επί σκηνής, για παράδειγμα, οπότε η εμπειρία μου με την Lauren και τους MAIDEN, είχε αποφασιστική σημασία. Παρότι δεν είχα παίξει με 20 διαφορετικά γκρουπ, είχα περιοδεύσει με τους MOTLEY CRUE, THUNDER, WITHIN TEMPTATION και είχα παίξει μπροστά σε πολύ κόσμο. Σε ότι αφορά το δεύτερο ερώτημα, νομίζω ότι σε γενικές γραμμές δεν έχουν καμία διαφορά. Είναι μία ομάδα φίλων που παίζουν μαζί τη μουσική που γουστάρουν, μπροστά σε μεγάλο και φανατικό κοινό. Η μοναδική τους έγνοια, είναι να παράγουν καλή μουσική, να παραμένουν ακέραιοι στις αρχές τους, να είναι καλοί άνθρωποι και να σέβονται τους οπαδούς τους.\nΜε ποιο άλμπουμ των JUDAS PRIEST, θα σύγκρινες το “Firepower”;\nΤι δύσκολη ερώτηση, αλήθεια… Ο κατάλογος των PRIEST, είναι τόσο ποικίλος… Έχεις άλμπουμ όπως το “Sin after sin”, το “Sad wings of destiny”, το “British steel”, το “Screaming for vengeance”, το “Turbo”, το “Painkiller”, που είναι τόσο διαφορετικά μεταξύ τους. Υπάρχουν τόσο πολλές διαφορετικές απόψεις για τους δίσκους μας. Το ίδιο θα συμβεί και με το “Firepower”. Ήδη ακούγεται ότι μοιάζει με το “Painkiller”, με το “Defenders of the faith” και τόσα άλλα διαφορετικά μεταξύ τους. Νομίζω ότι το “Firepower” έχει τον δικό του χαρακτήρα και ταυτότητα. Σίγουρα υπάρχουν αναφορές σε ότι έχει να κάνει με την ενέργεια και την επιθετικότητα του “Painkiller”, αναμφισβήτητα έχει τη σκληράδα και το groove του “Sad wings of destiny”, αλλά σίγουρα και τη δική του ταυτότητα, αφού δεν προσπαθήσαμε να το κάνουμε να μοιάζει με οτιδήποτε άλλο παλιότερο.\nΠες μου τώρα τρεις δίσκους των JUDAS PRIEST που θα ήθελες να είχες παίξει στο στούντιο και τρία τραγούδια που θα ήθελες να έχεις παίξει σε συναυλία και δεν το έχεις κάνει ακόμα.\nΑπό δίσκους, διαλέξω τους: “Screaming for vengeance”, “Painkiller” και “Defenders of the faith” και από τραγούδια που δεν έχω παίξει ακόμα, θα διάλεγα τα: “The sinner”, “Tyrant” και το “All guns blazing”. Η λίστα όμως είναι ατελείωτη. Αν με ρωτήσεις σε 5’ θα σου δώσω εντελώς διαφορετική απάντηση!!! Το τέλειο σενάριο, θα ήταν να παίζαμε 18 show σε 18 μέρες και να παίζαμε από έναν δίσκο ολόκληρο κάθε μέρα. Εκεί θα ήμουν ολοκληρωμένος!!!\nΓια μία ακόμη φορά, ήσουν ο συνθέτης, μαζί με τον Halford και τον Tipton, σε όλα τα τραγούδια του δίσκου. Πως νιώθεις που από την πρώτη μέρα που μπήκες στους JUDAS PRIEST, σου δόθηκε η ελευθερία όχι μόνο να γράφεις όλα τα τραγούδια, αλλά και να αντιπροσωπεύεις το γκρουπ δίνοντας συνεντεύξεις, όπως κάνουμε τώρα και είχαμε κάνει και για το “Redeemer…”;\nΉταν κάτι άμεσο. Ένα από τα πρώτα πράγματα που συνέβησαν όταν μπήκα, ήταν πως μου έδωσαν να καταλάβω, ότι δεν χρειάζονταν έναν session μουσικό, αλλά ένα ισότιμο μέλος, που να δίνει την ενέργειά του στο γκρουπ όπως και οι υπόλοιποι. Μου ζήτησαν τη γνώμη για όλα τα θέματα, ακόμα και για την παραγωγή, για το setlist, ακόμα και για το αν θα ήθελα να «χτίσω» έναν δικό μου χαρακτήρα με τα δερμάτινα ρούχα που φοράω στη σκηνή. Όλη τους αυτή η στάση, μ’ έκανε να νιώθω πολύ άνετα στο να προσφέρω τις ιδέες μου, αφού έβλεπα ότι δεν θα γελούσε κανείς με αυτά που θα έλεγα, ούτε θα τις απέρριπταν χωρίς να τις ακούσουν, αφού δεν πρόκειται για καμία μουσική δικτατορία. Γνώριζα ότι ήταν μία τεράστια οικογένεια που δημιουργούσε μουσική και ήταν όλοι στην ίδια σελίδα και η φιλία που αναπτύξαμε στις περιοδείες, έκανε ακόμα πιο άνετη την ύπαρξή μου στο συγκρότημα. Νομίζω ότι μπορείς να ακούσεις αυτήν την ενέργεια, αυτήν την εμπιστοσύνη και αυτόν τον δεσμό στο “Firepower”. Σε ότι αφορά τις συνεντεύξεις, στην αρχή ο κόσμος δεν καταλάβαινε αυτά που έλεγα και γίνονταν συνέχεια misquotes, μεταφέροντας με λάθος τρόπο κάποιες φράσεις μου. Διάβαζα πράγματα κι έβγαινα από τα ρούχα μου, αφού δεν τα είχα πει. Ζήτησα από το management λοιπόν, να με πηγαίνουν στις συνεντεύξεις, μαζί με τον Rob Halford. Φίλε μου, ο Rob είναι ο απόλυτος master στις συνεντεύξεις. Ξέρει πότε να μιλήσει αργά, πότε γρήγορα, είναι ακριβής. Είναι μαγικός. Και μαθαίνοντας από ανθρώπους σαν τον Rob, ξαφνικά διαπίστωσα ότι δεν μεταφέρονται λάθος τα λόγια μου πλέον, μιλάω πιο αργά, είμαι πιο ακριβής. Ήταν μία συνειδητή μου προσπάθεια να μάθω και δεν υπήρχε τελειότερος άνθρωπος από τον Rob να με καθοδηγήσει.\nΤελευταία στιγμή και παρόλο που ήταν υποψήφιοι, οι JUDAS PRIEST δεν μπήκαν τελικά στο Rock And Roll Hall Of Fame. Πιστεύεις ότι θα σας έκανε καλό κάτι τέτοιο αν τελικά συνέβαινε; Πως νιώσατε όταν είδατε τους CARS με 6-7 δίσκους μόλις ή τη Nina Simone, να σας ξεπερνούν;\nΠολύ ωραία ερώτηση και μάλλον είμαι κάπου στη μέση. Μπορώ να δω και τα δύο πλευρές αυτού του debate. Είναι σπουδαίο για τους οπαδούς να δουν το αγαπημένο τους συγκρότημα να αναγνωρίζεται επιτέλους, επειδή οι PRIEST πάντα ήταν το αουτσάιντερ. Ίσως δεν τους έχει δοθεί ο σεβασμός που αξίζουν. Από την άλλη, πώς να το πω διπλωματικά, το να γράφεις ωραία μουσική, να περιοδεύεις συνεχώς σε όλον τον κόσμο και να έχεις εκατοντάδες χιλιάδες φανατικών οπαδών, 45 χρόνια αργότερα, είναι το βραβείο που χρειάζεται κάθε συγκρότημα. Αυτό που αφήνουμε με το “Firepower”, ύστερα από 45 χρόνια ύπαρξης, είναι πολύ πιο δυνατό από οποιαδήποτε ένταξη σε κάποιον οργανισμό που κάποιοι κριτές αποφασίζουν αν είμαστε αρκετά καλοί ή όχι.\nΑν με ρωτάς, το να βγάλεις στα 45 χρόνια ύπαρξής σου έναν δίσκο σαν το “Firepower”, είναι πιο σημαντικό από την ένταξή σου στο Hall OF Fame.\nΣυμφωνώ κι εγώ μαζί σου. Το να βγάζεις δίσκους με τόσο πάθος κι ένταση μετά από τόσον καιρό και μία δική μας πρόταση, ότι «είτε είμαστε στο Hall Of Fame είτε όχι, αυτό συνεχίζουμε να κάνουμε».\nΠριν φτάσουμε στο τέλος, ας σου κάνω μία αστεία, υποθετική ερώτηση. Θέτω ότι επιστρέφει κάποια στιγμή ο K.K. Downing. Τι θα έκανες εσύ αν σου το ζητούσαν; Θα αποσυρόσουν διακριτικά ή θα έμενες σαν τρίτος κιθαρίστας, όπως ο Janick Gers στους IRON MAIDEN;\n(γέλια) Αν δεν με ήθελαν στην μπάντα, καταλαβαίνεις ότι δεν θα μπορούσα να χτυπήσω το χέρι μου στο τραπέζι και να τους πω «εγώ δεν πάω πουθενά!!!». Χαχαχαχαχα! Αν επέστρεφε ο Ken όμως, η άποψή μου είναι ότι θα έπρεπε να βγούμε με τρεις κιθαρίστες. Αν δεν ήθελαν οι υπόλοιποι κάτι τέτοιο, θα έπρεπε να πάρω τον πούλο όπως καταλαβαίνεις! Χαχαχαχα! Ότι και να γινόταν, έχω ήδη δύο στούντιο δίσκους κι ένα live άλμπουμ που έχω συνεργαστεί μαζί τους και θα τους ήμουν αιώνια ευγνώμων για την ευκαιρία που μου έδωσαν, να γράψω μουσική με θρύλους.\nΑς ελπίσουμε σε μία περίπτωση “triple axe attack”, να έχεις έναν πιο σημαντικό ρόλο απ’ αυτόν του Gers στους IRON MAIDEN και να μην είσαι αναγκασμένος να κάνεις ακροβατικά με την κιθάρα σου μόνο!!!\nΧαχαχαχαχαχα!!! Ξέρεις, από τον καιρό που ήμουν με την Lauren, είχα μάθει ότι όταν επέστρεψε ο Adrian Smith στους IRON MAIDEN, ο Janick Gers, από μόνος του προσφέρθηκε να αποχωρήσει, αλλά ο Steve Harris του έβγαλε οποιαδήποτε τέτοια ιδέα, λέγοντάς του ότι είναι ήδη δέκα χρόνια στο συγκρότημα και δεν υπήρχε περίπτωση να γίνει κάτι τέτοιο. Τέτοιος gentleman είναι ο Steve…\nΓια το τέλος, η προφανής ερώτηση: Τι να περιμένουμε από τους JUDAS PRIEST που θα είναι headliners στο Rockwave Festival;\nΈχω έρθει στην Ελλάδα πολλές φορές. Δυο φορές με τους PRIEST και ισάριθμες με την Lauren Harris. Τη μία φορά που ήταν και οι MOTLEY CRUE, δεν παίξαμε λόγω του πολύ άσχημου καιρού. Μία φορά με του ΜΑIDEN, ο Bruce είχε χάσει την πτήση του και είχαμε καθυστερήσει πολύ. Θυμάμαι υπήρχε πολύς «ηλεκτρισμός» στην ατμόσφαιρα!!! Ο κόσμος περίμενε τόσο πολύ να δει τους MAIDEN, που η κατάσταση δεν ήθελε πολύ να ξεφύγει και να γίνει επικίνδυνη (γέλια). Σε ότι αφορά το τι να περιμένει κανείς, νομίζω τα προφανή. Ωραία τραγούδια. Νομίζω ότι οι PRIEST είναι ένα συγκρότημα που μπορεί να μπει σε μία pub, να βάλει ενισχυτές και να δώσει μία τέλεια συναυλία. Ξέρεις γιατί; Επειδή δεν χρειάζεται φανταχτερή παραγωγή για να τους αναδείξει. Μετά από 45 χρόνια, έχουν πάρα πολλά σπουδαία τραγούδια ώστε να αφήσουν ικανοποιημένο τον κόσμο. Πρόσθεσε λοιπόν και την παραγωγή κι έχεις μία τρομερή εμπειρία, πέραν του ότι θα έχεις την ευκαιρία να δεις τον Rob Halford, τον Scott Travis, τον Glenn Tipton, τον Ian Hill. Η φλόγα θα είναι εκεί και θα σας φέρουμε το “Firepower”!!! Πόσο πιο cheesy μπορώ να γίνω; Χαχαχαχα!\nΠόσα καινούργια τραγούδια να περιμένουμε;\nΠάντα είναι ένα πολύ δύσκολο ερώτημα αυτό, αλλά λογικά θα παίζουμε τρία. Αν παίξεις πέντε, είναι πάρα πολλά και θα χάσεις κόσμο. Αν παίξεις ένα, δεν αντιπροσωπεύεις αρκετά το νέο σου υλικό και δεν δείχνεις ότι προχωράς μπροστά. Συνήθως λοιπόν, παίζουμε δύο με τρία. Αν ο δίσκος αρέσει πολύ στον κόσμο, γιατί να μην βάλουμε κι άλλα καινούργια τραγούδια, όμως;\nΕυχαριστώ πάρα πολύ γι’ αυτήν την κουβέντα.\nΕυχαριστώ πολύ αδερφέ μου. Τα λόγια σου σημαίνουν πολλά για εμάς. Τα λέμε στην Αθήνα.\nΚαι η συνέχεια γίνεται με τον Ian Hill…\nΚαλημέρα Ian. Χαίρομαι πολύ που μιλάμε μαζί και που έχετε κυκλοφορήσει έναν τόσο ωραίο δίσκο.\nΗ χαρά είναι δική μου. Ευχαριστώ πολύ.\nΑκούγοντας τον δίσκο τόσες φορές, θα έλεγα ότι είναι κάτι αντίστοιχο με το “Painkiller” στα 90’s.\nΞέρεις, δεν είναι η πρώτη φορά που ακούμε κάτι τέτοιο και μας ικανοποιεί αφάνταστα.\nΤι έκανε το συγκρότημα να ακούγεται πιο φρέσκο; Ήταν απλά η έμπνευση; Η διαδικασία ηχογράφησης; Κάτι άλλο;\nΝομίζω ότι το γεγονός πως χρησιμοποιήσαμε δύο παραγωγούς, έπαιξε μεγάλο ρόλο στο πόσο φρέσκος ακούγεται ο δίσκος. Στην αρχή είπαμε να δουλέψουμε με τον Tom Allom, τον οποίον γνωρίζουμε από το 1979, οπότε και συνεργαστήκαμε για το “Unleashed in the east” και τον είχαμε μαζί μας για πολλά χρόνια και μας ξέρει πάρα πολύ καλά. Όταν έπεσε στο τραπέζι η πρόταση για έναν ακόμη παραγωγό, θέλαμε έναν που να είναι πιο μοντέρνος και ο Andy Sneap ήταν μία προφανής επιλογή, αφού έχει δουλέψει με πολλά σύγχρονα και σπουδαία σχήματα. Ο Andy έφερε μαζί του διαφορετικές τεχνικές ηχογράφησης, διαφορετική προσέγγιση των πραγμάτων και τις συνδύασε με τις προτάσεις που είχε ο Tom, ιδιαίτερα στο θέμα των θεμάτων στα ντραμς και στον ήχο από τις κιθάρες.\nΣυνεχίζω να απορώ πάντως, πως δεν μπλέχτηκε ο ένας στα πόδια του άλλου!\nΉμασταν πολύ τυχεροί που δεν συνέβη κάτι τέτοιο. Ξέρεις, έχουν πολύ μεγάλο σεβασμό ο ένας για τον άλλο. Πως μπορείς άλλωστε να μην έχεις σεβασμό σ’ έναν θρύλο, όπως ο Tom Allom, που έχει γράψει ιστορία στο heavy metal, αλλά κι ο Tom, τρέφει θαυμασμό και σεβασμό για τις δουλειές του Andy στα σύγχρονα σχήματα που έχει συνεργαστεί. Ουσιαστικά, δεν είχαν καμία διαφορά αντίληψης σε σχέση με το πώς πίστευαν ότι πρέπει να ακούγεται ο δίσκος. Ο Andy, έχει υπάρξει χρόνια οπαδός μας και είχε εμπεριστατωμένη άποψη.\nΜιλώντας για παραγωγούς, πριν λίγες μέρες χάσαμε τον Chris Tsangarides που είχε δουλέψει μαζί σας στο “Painkiller” αλλά και στο “Sad wings of destiny”…\nΩ, τι λυπηρό… Είναι πολύ μεγάλη η στεναχώρια μας που χάσαμε τον Chris. Δεν είχαμε την παραμικρή ιδέα ότι είχε προβλήματα υγείας. Τον ήξερα από το 1975, όταν δούλευε ως μηχανικός ήχου στο στούντιο που είχαμε πάει να ηχογραφήσουμε το “Sad wings of destiny”. Ήταν τόσο σπουδαίος παραγωγός. Κάποια στιγμή, μετά το “Ram it down”, νιώσαμε ότι φτάσαμε στα όρια που μπορούσαμε να φτάσουμε με τον Tom Allom και θέλαμε να πάμε σε πιο σκληρά μονοπάτια με το “Painkiller”. Θέλαμε να πάμε ένα βήμα παραπάνω και ο Chris ήταν στο επίπεδο που είναι ο Andy σήμερα. Είχε δουλέψει με πολλές μοντέρνες –τότε- μπάντες και είχε ένα πολύ καλό όνομα, ενώ τον γνωρίζαμε και από παλιά. Σοκαριστήκαμε με τον θάνατό του και είναι τεράστια απώλεια για τη μουσική γενικότερα.\nΌταν μπήκατε στο στούντιο, ποιος ήταν ο στόχος σας; Να κάνετε κάτι διαφορετικό από το “Redeemer of souls”;\nΠάντα ο στόχος μας είναι ο δίσκος που ετοιμάζουμε να είναι καλύτερος και διαφορετικός από τον προηγούμενο. Εδώ και 50 περίπου χρόνια που υπάρχουμε, θέλουμε να μαθαίνουμε και να γινόμαστε καλύτεροι. Πάντα αυτή είναι η πρόκληση που αντιμετωπίζουμε, πριν μπούμε στο στούντιο.\nΥπήρξε κι αυτή η φήμη ότι θα τραγουδούσε στο “Children of the sun” ο Bruce Dickinson κι έψαχνα να βρω που ακούγεται!!!\nΧαχαχαχα!!! Ναι, το άκουσα κι εγώ. Θα ήταν πολύ ωραίο να τραγουδούσε ο Bruce, αλλά δυστυχώς δεν ήταν καν στο πλάνο μας.\nΜετανιώσατε που ανακοινώσατε πως θα κάνετε αποχαιρετιστήρια περιοδεία; Ποιο ήταν τελικά το συστατικό που σας κράτησε «ζωντανούς» τα τελευταία χρόνια;\nΞέρεις, μετά από τόσα χρόνια στις περιοδείες, ιδιαίτερα ο Rob, εγώ κι ο Glenn, είπαμε να αποτραβηχτούμε λίγο, αλλά όταν βγάζεις δίσκο και σε βομβαρδίζουν με προτάσεις για συναυλίες, πως μπορείς να πεις εσύ όχι ή να κάνεις ελάχιστες επιλογές και να απορρίψεις τους περισσότερους; Απλά είδαμε ότι δεν γινόταν αυτό και συνεχίζουμε απρόσκοπτα και διασκεδάζουμε και πάρα πολύ, θα σου έλεγα.\nΕίναι πολύ τιμητικό να είμαστε ανάμεσα στους υποψηφίους για έναν τέτοιο θεσμό και είμαστε κολακευμένοι. Δεν έφτασε και το τέλος του κόσμου που δεν μπήκαμε. Για κάποιον λόγο, πιστεύω ότι το Rock And Roll Hall Of Fame δεν πολυγουστάρει το heavy metal. Εδώ οι BLACK SABBATH είχαν 18 υποψηφιότητες, προτού τελικά μπουν. Απογοητευθήκαμε, αλλά δεν πιστεύαμε ότι τελικά θα μπαίναμε, για να είμαστε ειλικρινείς.\nΠέρσι βγάλατε την επετειακή επανακυκλοφορία του “Turbo”, ενός από τα πιο πολυσυζητημένα άλμπουμ σας, που σήκωσε πολύ συζήτηση, ιδιαίτερα όταν κυκλοφόρησε. Πως το βλέπετε τώρα;\nΈχεις δίκιο έτσι όπως το περιγράφεις. Χάσαμε αρκετούς παλιούς οπαδούς, αλλά κερδίσαμε κάποιους καινούργιους. Αυτό συμβαίνει όταν προσπαθείς συνεχώς να πας τη μουσική σου ολοένα και πιο μπροστά. Νιώσαμε ότι με το “Defenders of the faith” φτάσαμε στο ανώτερο σημείο που μπορούσαμε προς εκείνη την κατεύθυνση. Θα μπορούσαμε να κάνουμε άλλο ένα “Defenders…” και ο κόσμος να το λατρέψει. Εμείς όμως δεν θέλαμε να κάνουμε κάτι τέτοιο, θέλαμε να συνεχίσουμε να ψαχνόμαστε, να αλλάζουμε και να μη μένουμε στάσιμοι, οπότε δοκιμάσαμε αυτά τα synthesizers. Εκτός αυτού, ακολουθήσαμε εκείνο που επικρατούσε τη δεδομένη στιγμή. Ποτέ δεν θέλουμε να βγάζουμε τον ίδιο δίσκο ξανά και ξανά. Δεν έχει ενδιαφέρον για εμάς.\nΚανείς, νομίζω, δεν μπορεί να κατηγορήσει τους JUDAS PRIEST ότι παραμένουν στάσιμοι και δεν πειραματίζονται, ιδιαίτερα αν κοιτάξει σε δίσκους όπως το “Point of entry”, το “Turbo”, το “Ram it down”, το “Jugulator” ή το “Nostradamus”. Τώρα, τη στιγμή που μιλάμε το 2018, θα κάνατε τους ίδιους δίσκους που σου ανέφερα εκείνη τη δεδομένη χρονική στιγμή που κυκλοφόρησαν;\nΕίμαι βέβαιος πως ναι. Αν κοιτάξεις τα πράγματα από την οπτική του heavy metal, όλα τα συστατικά του, νομίζω πως συμπεριλαμβάνονται στο “British steel”. Στο “Point of entry” που ακολούθησε, θελήσαμε να πάρουμε μία πιο εμπορική κατεύθυνση, κάτι που εξέπληξε τον κόσμο. Για τον πειραματισμό του “Turbo” μιλήσαμε πριν. Μετά πήγαμε στα όριά μας με τα “Ram it down” και το “Painkiller”, ενώ τα χρόνια με τον Tim “Ripper” Owens ήταν εντελώς διαφορετικά. Σε ότι αφορά το “Nostradamus”, δεν ξέρω αν θα ξαναδούλευα ποτέ 2-3 χρόνια πάνω σ’ έναν και μόνο δίσκο. Κάναμε τόση πολλή δουλειά για εκείνο το άλμπουμ.\nΜιας και αναφέραμε την περίοδο με του “Jugulator”, πιστεύεις ότι εκείνη η περίοδος είναι η πιο σκοτεινή στην ιστορία του συγκροτήματος; Πιστεύεις ότι τελικά ήταν σωστή η επιλογή σας να πάρετε για τραγουδιστή τον Tim “Ripper” Owens;\nΘεωρώ πως ναι. Θα πρέπει να κοιτάξεις διάφορα πράγματα για εκείνη την περίοδο. Βγάλαμε το “Painkiller” που ήταν ένας αυθεντικός και ιστορικός δίσκος κι έφυγε ο Rob από το συγκρότημα. Ήρθε ο Ripper και βγάλαμε το “Jugulator”, που ήταν ο δίσκος που μας βγήκε με αυτόν τον τραγουδιστή και ακολούθησε το “Demolition”. Μη με παρεξηγήσεις, ο Tim Ripper Owens είναι ένας σπουδαίος τραγουδιστής κι ένας καλός άνθρωπος, αλλά δεν θα βγάζαμε αυτούς τους δίσκους αν ήταν ο Rob Halford στην μπάντα. Όταν επέστρεψε λοιπόν και βγάλαμε το “Angel of retribution”, νιώσαμε ότι δεν έπρεπε να προχωρήσουμε ένα βήμα μπροστά από το “Demolition”, αλλά ένα βήμα μπροστά από το “Painkiller”, τον τελευταίο δίσκο του Rob με τους PRIEST.\nΝαι, αλλά όταν δημιουργούσατε το “Jugulator”, δεν θεωρούσατε εκείνον το δίσκο ως τον διάδοχο του “Painkiller”, κάτι που ήταν και στην πραγματικότητα, αφού τον ακολούθησε;\nΝαι, ο στόχος μας ήταν να πάμε σε μία πιο σκληρή, πιο thrash κατεύθυνση. Προφανώς όμως, αν ήταν ο Rob στο συγκρότημα, δεν θα ήταν ο ίδιος δίσκος.\nΔηλαδή ο Ripper έφυγε επειδή επέστρεψε ο Rob ή επειδή δεν ήσασταν ευχαριστημένοι με την πορεία που έπαιρνε το συγκρότημα μ’ εκείνον πίσω από το μικρόφωνο;\nΊσως να ήταν ένας συνδυασμός και των δύο. Κοίτα, ο Tim είναι μεγάλος οπαδός των JUDAS PRIEST και ήθελε να ακούσει τον Rob Halford στο συγκρότημα όπως όλος ο κόσμος. Οπότε όταν ο Rob εξέφρασε την επιθυμία του να επιστρέψει, εκείνος ευγενικά έκανε στην άκρη…\nΑν λοιπόν, ο K.K. Downing, θελήσει να επιστρέψει για ένα αποχαιρετιστήριο άλμπουμ ή μία αποχαιρετιστήρια περιοδεία, τι θα κάνετε εσείς με τον Richie Faulkner;\nΑν με ρωτάς, θα σου έλεγα ότι δεν βλέπω την πιθανότητα να επιστρέψει ποτέ ο Ken. Από την άλλη και με όλον τον σεβασμό προς τον Tim, θεωρώ ότι η επιρροή που έχει στο γκρουπ ο Richie Faulkner, είναι πολύ πιο μεγάλη, αφού παίζει καταλυτικό ρόλο στη σύνθεση των τραγουδιών, εκτός του ότι είναι πολύ καλός performer. Για να είμαι ειλικρινής, δεν νομίζω ότι θα βρεθούμε ποτέ σ’ αυτήν τη θέση, αλλά αν συμβεί, θα είναι πολύ πιο δύσκολη η απόφασή μας από αυτήν του Tim με τον Rob.\nΤι σας έκανε να εμπιστευτείτε τον Faulkner τόσο πολύ, ώστε από τον πρώτο κιόλας δίσκο που συμμετείχε, να τον βάλετε στη συνθετική ομάδα και να του επιτρέπετε να δίνει συνεντεύξεις;\nΟ Richie είναι ένας ανερχόμενος κιθαρίστας που έχει μεγαλώσει με όλα τα κλασικά metal ακούσματα, IRON MAIDEN, AC/DC και όλους αυτούς. Όταν τον πήραμε στο γκρουπ, είχε ξεκάθαρη εικόνα του ποιοι ήμασταν, είναι ένας πολύ ωραίος τύπος και δεν είχαμε κανένα πρόβλημα να τον βάλουμε να κάνει συνεντεύξεις από τον πρώτο κιόλας δίσκο που έπαιξε.\nΜόλις μας ειδοποίησαν ότι τελείωσε ο χρόνος μας, οπότε θα ήθελα να μου στείλεις ένα μήνυμα για τους Έλληνες οπαδούς που θα μας ξαναδείτε στο Rockwave Festival αυτό το καλοκαίρι.\nΑνυπομονούμε να ξαναέρθουμε στην Ελλάδα που την αγαπάμε πολύ. Έχουμε παίξει κι άλλες φορές σ’ αυτό το φεστιβάλ και περάσαμε όλες τις φορές υπέροχα.\nΚαλημέρα κι ευχαριστώ πάρα πολύ για τη μουσική που μας έχετε προσφέρει όλα αυτά τα χρόνια.\nΗ τιμή είναι δική μου. Ευχαριστώ πολύ.\nROB HALFORD: Κλώτσησε το κινητό ενός οπαδού κατά τη διάρκεια συναυλίας των JUDAS PRIEST


Χαλάνδρι: «Είχε πάει να εγκαταλείψει το παιδί στο αστυνομικό τμήμα»-Η αδημοσίευτη συνέντευξη του οφθαλμίατρου - TheCaller\nΧαλάνδρι: «Βίαζε το παιδί μου για 5 χρόνια!», φώναξε η 49χρονη εικαστικός για τον γιατρό καθώς έμπαινε στον ανακριτή\nΔηλώσεις – σοκ από τη σύζυγο του γιατρού που πυροβολήθηκε: «Είχε βάλει το πιστόλι στο κεφάλι της μικρής»\nΟ 68χρονος οφθαλμίατρος είχε μιλήσει στο παρελθόν στην Τατιάνα Στεφανίδου για την άγρια δικαστική διαμάχη που είχε με τη 49χρονη εικαστικό, σε μια συνέντευξη που δεν είχε προβληθεί ποτέ. Πριν την προβολή της ο γιατρός παρουσίασε στην Τατιάνα Στεφανίδου και στους συνεργάτες της δικαστική απόφαση που σχετιζόταν με τον εκβιασμό του. Ο οφθαλμίατρος είχε κερδίσει το δικαστήριο, με αποτέλεσμα η Τατιάνα Στεφανίδου με την ομάδα της να επιλέξουν να μη δώσουν βήμα στη 49χρονη γυναίκα που φαινόταν ότι ζητούσε περισσότερα πράγματα.\nΤα όσα είχε πει τότε ο γιατρός προβλήθηκαν στην εκπομπή T-live την Παρασκευή 12/11:\nΗ κυρία αυτή ζει, εκβιάζοντας διάφορους ανθρώπους και παίρνοντας λεφτά. Εμένα μου έχει πάρει πάνω από 100.000€, έχει έρθει στο νοσοκομείο επανειλημμένως, έχει κάνει φασαρίες, τώρα εκκρεμεί… έχει γίνει δικαστήριο και εκκρεμεί ποιος θα πάρει, γιατί έχω ζητήσει να πάρω εγώ την επιμέλεια του παιδιού, γιατί δεν ασχολείται καθόλου με το παιδί, τέλος πάντων….\nΈχει έρθει εδώ, έχει προκαλέσει φθορές στα αυτοκίνητα της οικογένειάς μου… Το παιδί έχει ζήσει πάνω από έναν χρόνο μαζί μας, κατά διαστήματα, γιατί το εγκαταλείπει… Εμείς θέλουμε, η οικογένειά μου, να το πάρουμε το παιδί, γιατί εκεί το παιδί υποφέρει. Η κυρία αυτή εφευρίσκει για εκβιαστικούς λόγους… Έρχεται στο νοσοκομείο, εκβιάζει, έρχεται… κάνει φασαρία κάτω από το σπίτι, δηλαδή, όλη η οικογένειά μου ζούμε ένα δράμα.\nΈχουν γίνει δύο δικαστήρια για διατροφή, για το παιδί, τα οποία της τα δίνω. Και θέλει περισσότερα. Είχε σκοπό, προφανώς, να χωρίσω εγώ και να πάω να ζήσω μαζί της, δεν πέτυχε στον σκοπό και προσπαθεί τώρα, εκδικητικά και λεφτά να μου πάρει και να διαλύσει την οικογένειά μου. Έρχεται και δημιουργεί στο ιατρείο μου και στο νοσοκομείο, επεισόδια».\nΜου λέει “θα σε καταστρέψω οικονομικά, επαγγελματικά και κοινωνικά” και το έχει βάλει σε ενέργεια αυτό το σχέδιό της. Εγώ δεν έχω χωρίσει ποτέ, ζω με την οικογένειά μου κι ήταν μια περιστασιακή σχέση, όπως συμβαίνει σε πάρα πολύ κόσμο… Η κυρία μου είχε κρύψει ότι ήταν παντρεμένη, είχε κρύψει την καταγωγή της, είχε κρύψει το όνομά της, άλλο όνομα μου έλεγε ότι είναι, μου έλεγε ότι είναι Ιταλίδα, τέλος πάντων, διάφορα τέτοια… Η σχέση αυτή κράτησε γύρω στους έξι μήνες, συνολικά. Από εκεί και πέρα, εγώ ανέλαβα τις ευθύνες μου όταν γεννήθηκε το παιδί, της έδινα γύρω στις 2.000 με 3.000 χιλιάδες το μήνα, προ κρίσης.\nΌταν άρχισε η κρίση της λέω ότι δεν μπορώ να σου δίνω τόσα χρήματα, γιατί η κυρία να ληφθεί υπόψιν ότι ζει σε μεγάλο σπίτι στα βόρεια προάστια, διαθέτει αυτοκίνητο 2.000 κυβικών, χωρίς να εργάζεται, ούτε να έχει εργαστεί ποτέ στη ζωή της… Όταν άρχισα, λοιπόν, εγώ να της λέω “δεν μπορώ να σου δίνω τόσα χρήματα, πρέπει να αρχίσεις να δουλεύεις και εσύ, να συνεισφέρεις, γιατί τώρα με την κρίση έχουν πέσει τα εισοδήματά μου”, άρχισε να με εκβιάζει στο στυλ ότι “αν δεν μου δώσεις αυτά τα χρήματα, θα πάω στην αστυνομία να πω ότι προσπάθησες να με βιάσεις και ότι κακοποίησες το παιδί”. Οπότε αναγκάστηκα και εγώ και άρχισα να κάνω τότε τις μηνύσεις, γιατί λέω “δεν ξέρω πού μπορεί να…”. Είναι άτομο παρορμητικό και αδίστακτο.\nΤης έκανα κι εγώ την πρώτη μήνυση για εκβιασμό, η οποία τελεσιδίκησε τώρα, πριν ένα μήνα, αφού η ίδια έκανε έφεση… Η έφεση τελεσιδίκησε και καταδικάστηκε για εκβιασμό, σε δέκα μηνών φυλάκιση με αναστολή. Της έχω δώσει πάρα πολλά χρήματα… Έρχεται, σας λέω, στη δουλειά μου, στο νοσοκομείο, παραλίγο να με διώξουν από τη δουλειά, δημιουργεί επεισόδια, με έχει χτυπήσει μέσα στο νοσοκομείο, έχει χτυπήσει δύο φορές τη σύζυγό μου και έχει πάει στο νοσοκομείο, έχει σχεδόν καταστρέψει το αυτοκίνητό μου και όλα αυτά για το οικονομικό. Θέλει να της δίνω, ξέρω ΄γω… δύο χιλιάδες το μήνα, δεν ξέρω ΄γω πόσα… Λοιπόν… χωρίς να εργάζεται, χωρίς τίποτα.\nΣτο δεύτερο μέρος της συνέντευξης που προβλήθηκε, ο οφθαλμίατρος έλεγε στην Τατιάνα Στεφανίδου ότι επιθυμούσε το παιδί να ζήσει σε ένα φυσιολογικό οικογενειακό περιβάλλον.\n«Εγώ, επειδή το παιδί το θέλω, να ζήσει σε μια οικογένεια νορμάλ, γιατί η ίδια απουσιάζει από το πρωί μέχρι το βράδυ, δεν ξέρω πού πηγαίνει, το παιδί θέλει να μένει μαζί μας, δηλαδή, κλαίει σπαρακτικά κάθε φορά που έρχεται να το πάρει η μητέρα του, τώρα δεν μου το δίνει και περιμένουμε να βγει η δικαστική απόφαση της επιμέλειας… Είχε διατάξει το δικαστήριο πραγματογνωμοσύνη από ψυχιάτρους οι οποίοι την έβγαλαν ανίκανη για μητέρα… Παρότι εγώ είχα συναινέσει να το πάρει το παιδί, γιατί είχε φέρει τον πρώην άνδρα της, ότι δήθεν τα ξαναβρήκαν και λοιπά και ότι θα είναι σε μια οικογένεια και όταν το είδα αυτό είπα στο δικαστήριο, το πρώτο που έγινε, λέω “εντάξει, σίγουρα το παιδί με τη μητέρα θα είναι καλύτερα, ας το πάρει’’.\nΒέβαια, ο σύζυγος εξαφανίστηκε μετά από μία εβδομάδα, τον έδιωξε και το δικαστήριο, παρότι εγώ συναίνεσα να το πάρει το παιδί, δεν δέχτηκε τη συναίνεσή μου και διέταξε να γίνει ψυχιατρική πραγματογνωμοσύνη, τόσο δική μου, όσο και της μητέρας και από ψυχίατρο ενηλίκων και μετά, από παιδοψυχίατρο, του παιδιού. Ο ψυχίατρος των ενηλίκων την έβγαλε ότι είναι άτομο παρορμητικό, συναισθηματικά ασταθές… γράφει τώρα διάφορους ιατρικούς όρους.\nΟ οφθαλμίατρος εξομολογήθηκε και το περιστατικό με την εισαγγελέα ανηλίκων. «Είχαμε πάει στην εισαγγελέα ανηλίκων και της είπε “καλά, δεν ντρέπεστε, μητέρα είστε εσείς, να αφήνετε το παιδί…”. Λέει “ναι, δεν έχω λεφτά να το αναθρέψω”. Λέει “γιατί δεν εργάζεστε;”. Της απαντάει “δεν εργάζομαι γιατί πρέπει να μείνω με το παιδί μου, στο σπίτι”. “Καλά” της λέει, “όλοι εμείς παιδιά έχουμε και τα αφήνουμε σε σταθμούς, σε παιδικούς και λοιπά και πηγαίνουμε να εργαστούμε, εσείς γιατί δεν το κάνετε;”. Οπότε, τι γυρίζει και λέει στην εισαγγελέα; “Κατάλαβα. Και εσένα σε έχει πληρώσει”. Δεν έχει φραγμούς, καθόλου. Ούτε… δε φοβάται ούτε τη Δικαιοσύνη, ούτε την αστυνομία, τίποτα, τίποτα. Δεν εργάζεται, δεν έχει έσοδα φανερά, παρ’ όλα αυτά ζει σε μεγάλο σπίτι, έχει πάντα οικιακές βοηθούς, συντηρεί αυτοκίνητο 2.000 κυβικών, καταλάβατε; Χωρίς να εργάζεται. Στην αρχή, όταν έμεινε έγκυος είπα “εντάξει, θα κάνουμε, όμως, όταν γεννηθεί το παιδί, ένα DNA για να είμαι απόλυτα σίγουρος, γιατί η κυρία αυτή έβγαινε, δεν ήταν ότι ήμασταν ένα ζευγάρι που μέναμε μαζί και λοιπά…»\nΠαρότι δεν είχε γίνει DNA και λοιπά το παιδί το θεωρούσα εγώ σαν δικό μου και πήγαινα, το έβλεπα πολύ συχνά και λοιπά… Η κυρία αυτή ήθελε να φύγω από το σπίτι, να αφήσω την οικογένειά μου, ενώ εγώ της είχα πει, πολύ πριν την εγκυμοσύνη “κοίταξε, εγώ έχω παιδιά, είμαι μεγάλος σε ηλικία, δεν έχω σκοπό να κάνω άλλα παιδιά” και μου έλεγε “όχι, όχι, καταρχάς, εγώ έχω γυναικολογικό πρόβλημα και δεν κάνω παιδιά”. Δήθεν ότι είναι αλλεργική στα διάφορα μέσα… Τέλος πάντων… Είχε σκοπό, δηλαδή, εξαρχής, να μείνει έγκυος. Και αυτό να το χρησιμοποιήσει για να έχει κάποιο εισόδημα και πολύ πιθανό και για να έχει λόγο παραμονής στην Ελλάδα. Το σύντροφο της μητέρας της τον έχει κατηγορήσει ότι έχει ασελγήσει στο παιδί. Είχε κατηγορήσει φίλους μου, οι οποίοι έχουν έρθει σαν μάρτυρες κατηγορίας και οι οποίοι ούτε καν έχουν δει ποτέ το παιδί στη ζωή τους, τους έχει κατηγορήσει για ασέλγεια. Δηλαδή, η γυναίκα είναι εντελώς αδίστακτη.\nΜέχρι και οι δικαστές έχουν σηκώσει τα χέρια ψηλά. Έχουν πάει και έχουν παραπονεθεί στο αστυνομικό τμήμα πολλές οικιακές βοηθοί. Τις έπαιρνε μια εβδομάδα και μετά τις έδιωχνε και τις χτύπαγε κιόλας. Για να μην τις πληρώσει. Γιατί δεν τους έδινε τίποτα. Άλλαζε οικιακές βοηθούς κάθε μία εβδομάδα» είχε πει χαρακτηριστικά ο οφθαλμίατρος.


Γίνε ο Masterchef της κουζίνας σου - Κωτσόβολος Blog Γίνε ο Masterchef της κουζίνας σου - Κωτσόβολος Blog\nHome | Κουζίνα | ΤΟ ΣΠΙΤΙ ΜΟΥ | Γίνε ο Masterchef της κουζίνας σου\nΕντάξει, παραδέξου το! Βλέπεις φανατικά Masterchef και όποια εκπομπή μαγειρικής υπάρχει στην τηλεόραση! Παρακολουθείς όλες αυτές τις υπέροχες γαστρονομικές δημιουργίες και εύχεσαι να μπορούσες κι εσύ.\nΕ, λοιπόν, μπορείς!\nΤα πράγματα είναι πολύ πιο εύκολα απ’ ότι νομίζεις. Δε χρειάζεται να πας σε σχολή μαγειρικής, ούτε να περάσεις άπειρες ώρες μελετώντας. Αυτό που χρειάζεσαι είναι η αγάπη σου για τη μαγειρική και τα σωστά εργαλεία! Και λίγες εύκολες, αλλά πολύτιμες συμβουλές, γιατί άλλωστε η λεπτομέρεια κάνει τη διαφορά.\nΠολύτιμες συμβουλές μαγειρικής\nΗ αρχή είναι το ήμισυ του παντός, έλεγαν σοφά οι αρχαίοι ημών πρόγονοι. Διάλεξε τα καλύτερα και ποιοτικότερα υλικά, χωρίς να τσιγκουνεύεσαι.\nΔώσε μεγάλη σημασία στο αλάτι. Φυσικά δε θέλεις να είναι αλμυρό το φαγητό σου, αλλά σίγουρα ούτε ανάλατο και άρα άνοστο. Μια δοκιμή θα σε πείσει.\nΚαι μια που λέμε για δοκιμή, είναι άκρως απαραίτητο να δοκιμάζεις το φαγητό σου. Ο σωστός σεφ δοκιμάζει πάντα τα πιάτα πριν τα σερβίρει, ώστε να είναι σίγουρος για το γευστικό αποτέλεσμα.\nΝα θυμάσαι, όταν θέλεις να σοτάρεις τα υλικά σου, πρέπει να έχεις ζεστάνει πολύ καλά το σκεύος, να έχεις στραγγίξει πολύ καλά τα υλικά και να μη ρίξεις μεγάλη ποσότητα. Εάν γεμίσεις το σκεύος, θα πέσει η θερμοκρασία και θα δημιουργηθεί πολύς ατμός και άρα θα αποτύχει το σοτάρισμα. Ένα tip για να ξέρεις πόση ποσότητα να βάλεις, είναι ότι θα πρέπει να βλέπεις τον πάτο του σκεύους μέσα από τα υλικά σου.\nΕξοπλίσου με τα κατάλληλα σκεύη μαγειρικής\nΣίγουρα έχεις στην κουζίνα σου κατσαρόλες, τηγάνια και ταψιά. Υπάρχουν όμως και σκεύη που μπορεί να μη γνωρίζεις την ύπαρξή τους ή τη χρήση τους ή να μην είχες σκεφτεί ποτέ πόσο μπορούν να σε βοηθήσουν να δημιουργήσεις πρωτότυπα, υγιεινά και εντυπωσιακά πιάτα.\nΑς ξεκινήσουμε με τη γνωστή μας χύτρα. Ακόμα κι αν δεν την έχεις στην κουζίνα σου, σίγουρα τη γνωρίζεις. Ίσως και να έχεις ακούσει διφορούμενα σχόλια για το μαγείρεμα σε αυτήν. Μάθε όμως ότι σχεδόν όλοι οι σεφ υποστηρίζουν πλέον τη χρήση της, καθώς προσφέρει υγιεινό μαγείρεμα σε λιγότερο χρόνο. Σκέψου πόσο σημαντικό είναι αυτό όταν δεν έχεις πολύ χρόνο στη διάθεσή σου ή όταν πρόκειται για φαγητά που θα χρειάζονταν πολύωρο βράσιμο, όπως τα όσπρια. Επιπλέον, το φαγητό δεν έρχεται σε επαφή με τον αέρα, άρα διατηρεί το χρώμα του και δεν οξειδώνεται. Μεγάλο πλεονέκτημα είναι και ότι δε χρειάζεται να είσαι πάνω από την κατσαρόλα. Τη ρυθμίζεις και μπορείς να ασχοληθείς με άλλα πράγματα, όσο η χύτρα ετοιμάζει το φαγητό σου. Σημαντικό είναι να ακολουθείς πιστά τις οδηγίες του κατασκευαστή, ώστε να γίνεται σωστή και ασφαλής χρήση της χύτρας.\nΑνακάλυψε τη σειρά χυτρών ταχύτητας Intensa Vitavit Edition της Fissler (κατάλληλες για όλες τις εστίες, και τις επαγωγικές) και ολοκλήρωσε το βασικό εξοπλισμό της κουζίνας σου για εύκολο, γρήγορο και υγιεινό μαγείρεμα, με μοναδικές λειτουργίες που σου λύνουν τα χέρια.\nΕάν ξεκινάς τώρα τον εξοπλισμό της κουζίνας σου, μία πολύ καλή λύση είναι τα σετ μαγειρικών σκευών, όπως το Izzy Multicook Multiset 4 σε 1. To σετ περιλαμβάνει ένα γυάλινο καπάκι και ένα καπάκι χύτρας με βαλβίδα, με την εναλλαγή των οποίων έχεις στη διάθεσή σου 4 σκεύη. Περιλαμβάνει, επίσης, ειδικό ανοξείδωτο καλάθι για υγιεινό και ελαφρύ μαγείρεμα στον ατμό, το οποίο μπορεί να χρησιμοποιηθεί και σαν σουρωτήρι.\nΈχεις ακούσει για τη «χύτρα του φούρνου»; Είναι η γάστρα!\nΛειτουργεί όπως η χύτρα, καθώς το καπάκι διατηρεί τη θερμοκρασία και ψήνει ομοιόμορφα το φαγητό. Βάζεις, λοιπόν, τα υλικά στη γάστρα, τη βάζεις στο φούρνο και την αφήνεις να κάνει τη δουλειά της. Δεν ανοίγεις το καπάκι και δεν ασχολείσαι μαζί της μέχρι να είναι έτοιμο το φαγητό. Όλα τα υλικά ανακατεύονται αρμονικά μεταξύ τους και μαγειρεύονται στα υγρά τους, δίνοντας ένα υπέροχο γευστικό αποτέλεσμα, γεμάτο αρώματα και γεύσεις. Το φαγητό γίνεται τρυφερό, ζουμερό και πεντανόστιμο. Έτσι, μπορείς να φτιάξεις φανταστικά φαγάκια, χωρίς να κοπιάσεις, ακόμα και χωρίς να είσαι σεφ. Μπορείς να ψήσεις και ψωμί στη γάστρα, ακόμη και να ψήσεις στο τζάκι, πάνω στα κάρβουνα!\nΥπάρχουν διάφορα είδη γάστρας στο εμπόριο και όλες κάνουν την ίδια δουλειά. Η μαντεμένια γάστρα της Lodge, για παράδειγμα, παντρεύει τα πλεονεκτήματα του μαντεμιού με την ομορφιά της πορσελάνης. Η άριστη κατανομή θερμότητας δημιουργεί την τέλεια κρούστα ξεροψημένου ή το τέλειο σοτέ και η επισμάλτωση πορσελάνης επιτρέπει στο φαγητό να μαριναριστεί σωστά στο ψυγείο. Τα πορσελάνινα σκεύη της Lodge είναι πραγματικά εργαλεία στην κουζίνα σου και εντυπωσιακά όμορφα σκεύη για επίδειξη στο σαλόνι σου.\nΜία γκριλιέρα και μία σωτέζα είναι δύο σκεύη που ίσως θεωρούσες περιττά, αλλά θα σου προσφέρουν ιδανικό μαγείρεμα και ευκολία.\nΗ γκριλιέρα είναι ιδανική για να απολαμβάνεις barbecue όλο το χρόνο, ακόμα κι αν δεν έχεις ψησταριά ή αυλή. Ψήσε κρέας, θαλασσινά, λαχανικά, κοτόπουλο ή ακόμα και κάστανα αν δεν έχεις τζάκι, πολύ εύκολα και γρήγορα, στην εστία της κουζίνας σου. Η Izzy διαθέτει μία μεγάλη ποικιλία από γκριλιέρες, για να διαλέξεις αυτή που σου ταιριάζει.\nΗ σωτέζα, από την άλλη, βοηθάει στο γρήγορο και σωστό σοτάρισμα των υλικών, καθώς και στο «δέσιμο» των ζυμαρικών με τη σάλτσα.\nΗ σειρά Tefal Chef's Delight έχει κομψό φινίρισμα από πέτρα και διαθέτει αντικολλητική επίστρωση ενισχυμένη με μεταλλικά στοιχεία για εύκολο καθάρισμα και τέλεια μαγειρικά αποτελέσματα. Προσφέρει λαχταριστό σοτάρισμα, σιγοβράσιμο και αργό μαγείρεμα, χάρη στο βάθος του σκεύους, το οποίο είναι συμβατό με όλες τις εστίες, ακόμα και τις επαγωγικές.\nΣκεύη μαγειρικής για Masterchef!\nΕάν έχεις αποφασίσει να πας τη μαγειρική σου ένα βήμα παραπέρα και να καταπλήξεις ακόμα και τον εαυτό σου, τότε τα παρακάτω σκεύη δεν πρέπει να λείπουν από την κουζίνα σου.\nΊσως να έχεις ακούσει για το wok. Στην ουσία, πρόκειται για ένα μεγάλο τηγάνι. Η μεγάλη του χωρητικότητα δίνει τη δυνατότητα μαγειρέματος μεγαλύτερης ποσότητας, αλλά η ουσιαστική λειτουργία και διαφορά του από ένα απλό τηγάνι είναι ότι πετυχαίνει έναν συνδυασμό τηγανίσματος και βρασμού – αυτό που συναντάμε στην ασιατική κουζίνα ως stir frying. Το φαγητό μαγειρεύεται ομοιόμορφα, στον ελάχιστο δυνατό χρόνο και με ελάχιστη ποσότητα λιπαρής ουσίας. Έτσι, τα υλικά και κυρίως τα λαχανικά παραμένουν ζωντανά, χωρίς να χάνουν τα πολύτιμα θρεπτικά τους συστατικά. Στο wok μπορείς να σοτάρεις, να τηγανίσεις, να ψήσεις, ακόμα και τα μαγειρέψεις στον ατμό. Μπορεί να είναι από ατσάλι, από μαντέμι, από αλουμίνιο ή από ανθρακούχο χάλυβα. Η Tefal διαθέτει μία μεγάλη ποικιλία από wok και σίγουρα θα βρεις αυτό που σου ταιριάζει.\nΜήπως ήρθε η ώρα να γνωρίσεις το Teppanyaki; Η λέξη μεταφράζεται κυριολεκτικά σε "σχάρα σε σιδερένια πλάκα". Πρόκειται για ιαπωνική μέθοδο μαγειρέματος, όπου πάνω στην πλάκα teppanyaki μπορείς να ψήσεις, να τηγανίσεις, να σοτάρεις, ακόμα και να βράσεις. Όλα μπορούν να γίνονται ταυτόχρονα πάνω στο ίδιο σκεύος, χωρίς να χρειάζεται να χρησιμοποιήσεις λιπαρή ουσία, καθώς έχει αντικολλητική πλάκα και τοιχώματα. Εύκολα, γρήγορα και υγιεινά μπορείς να ετοιμάσεις ένα πλήρες γεύμα σε ένα σκεύος! Και είναι και ιδανική λύση για το εξοχικό, καθώς είναι πολύ εύκολο στη μεταφορά και μπορείς να αντικαταστήσει όλα τα υπόλοιπα σκεύη.\nΓνώρισε το Teppan Yaki Neff Z9417X2, που δουλεύει σε πολλαπλές ζώνες ώστε να μπορείς να ετοιμάζεις ταυτόχρονα κρέας και λαχανικά και θα δεις ότι σου ανοίγονται νέοι μαγειρικοί ορίζοντες!\nΜην ξεχάσεις τα μαχαίρια σου!\nΣεφ χωρίς τα μαχαίρια του δε γίνεται! Έτσι κι εσύ, πρέπει να δώσεις ιδιαίτερη βαρύτητα στα μαχαίρια που θα χρησιμοποιείς. Θα πρέπει να είναι καλής ποιότητας, από ανοξείδωτο ατσάλι, μεγάλης αντοχής και κατάλληλα για την αντίστοιχη χρήση. Στην κουζίνα σου θα χρειαστείς μαχαίρια κουζίνας, φιλεταρίσματος, κρέατος, ένα μαχαίρι σεφ και ένα Santoku.\nΜπορείς να επενδύσεις σε ένα σετ μαχαιριών όπως το Alaska Fissler, που περιλαμβάνει Μαχαίρι του σεφ, Μαχαίρι ψωμιού, Μαχαίρι κοπής κρέατος, Πολυχρηστικό μαχαίρι, Μαχαίρι ξεφλουδίσματος και βάση μαχαιριών από μασίφ ξύλο.\nΤο μαχαίρι Santoku, όπως το Tefal Santoku K2320614, είναι το αγαπημένο μαχαίρι των ειδικών, ιδανικό για τεμαχισμό ψαριών.\nΕπαγγελματική πινελιά με τα κατάλληλα εργαλεία\nΌπως κάθε σωστός σεφ, χρειάζεσαι και κάποια εργαλεία, που θα κάνουν τη διαφορά.\nΜία πυράντοχη γυάλινη κανάτα δοσομετρητή, όπως της Pyrex, που προσφέρει υψηλή αντοχή σε θερμικό σοκ, είναι απαραίτητη. Η συγκεκριμένη διαθέτει καπάκι, μπορεί να μπει κατευθείαν από την κατάψυξη στο φούρνο και από εκεί στο τραπέζι σου, μπορεί να χρησιμοποιηθεί σε φούρνο μικροκυμάτων και είναι κατάλληλη για πλυντήριο πιάτων.\nΈνα σετ καλής ποιότητας μύλων, με κύλινδρο άλεσης από ανοξείδωτο ατσάλι, όπως το σετ Profi Cook PSM1160, σου δίνει τη δυνατότητα να έχεις φρεσκοαλεσμένα μπαχαρικά (αλάτι, πιπέρι, μπαχάρι, κόλιανδρο, κλπ), για πιο έντονο άρωμα και γεύση.\nΚι ένα τελευταίο, έξυπνο tip, για να εντυπωσιάσεις αλλά και να κάνεις τη ζωή σου πιο εύκολη: επίλεξε ένα πανέμορφο πλατώ σερβιρίσματος, όπως το Kitchen Craft KCSMPLATMBL42, που συνδυάζει την εκπληκτική φυσική ομορφιά του λευκού μαρμάρου με τη σκληρότητα της μελαμίνης, για να σερβίρεις ορεκτικά, παγωτά, επιδόρπια, μερίδες φρέσκων φρούτων, τυριού και πολλά άλλα. Είναι σχεδόν άθραυστο, έτσι μπορείς να το ρίξεις και να το μεταφέρεις, και δεν θα σπάσει!\nΜε τα κατάλληλα σκεύη και εργαλεία, άφησε τη φαντασία σου να δημιουργήσει, βάλε όλη την αγάπη σου και εντυπωσίασε τους αγαπημένους σου με υπέροχες δημιουργίες, που ούτε εσύ θα φανταζόσουν ότι μπορείς να πετύχεις!\nΓια το τέλος, κράτα τα λόγια δύο μεγάλων σεφ:\n«Κανένας δεν γεννήθηκε καλός μάγειρας. Όλοι μαθαίνουν στην πράξη», Thomas Keller, Αμερικανός σεφ, ιδιοκτήτης εστιατορίου και συγγραφέας βιβλίων μαγειρικής, βραβευμένος με 7 αστέρια Michelin.\n«Το καλό φαγητό είναι το θεμέλιο της πραγματικής ευτυχίας», Auguste Escoffier, Γάλλος σεφ και συγγραφέας που ανανέωσε και έκανε δημοφιλή τη γαλλική κουζίνα και τις μαγειρικές μεθόδους της.\nTags barbecue home portalfeed tips για πιο υγιεινή διατροφή tips μαγειρικής wok γάστρα γκριλ κατσαρόλα μαγειρικά σκεύη μαχαίρια σκεύη μαγειρέματος σκεύη μαγειρικής σωτέζα ταψιά τηγάνια υγιεινό μαγείρεμα χρήσεις μαχαιριών χύτρα ταχύτητας


Κορονοϊός: Το δεύτερο κύμα μπορεί να είναι σοβαρότερο από το πρώτο – Οι σπινθήρες που πρέπει να σβήσουμε | Αληθινές Γυναίκες\nΚορονοϊός: Το δεύτερο κύμα μπορεί να είναι σοβαρότερο από το πρώτο – Οι σπινθήρες που πρέπει να σβήσουμε\nΟ κορονοϊός είναι πάντα εδώ προειδοποίησε ο αντιπρόεδρος του ΕΟΔΥ, Γιώργος Δημητρακόπουλος. Πως θα προλάβουμε μια έξαρση της πανδημίας. Τι αναφέρει για τη χρήση μάσκας. Πόσο ανησυχεί τους ειδικούς η αύξηση των κρουσμάτων.\nΚαμπανάκι” κινδύνου χτύπησε ο αντιπρόεδρος του ΕΟΔΥ, Γιώργος Παναγιωτακόπουλος, αναφορικά με τη μη τήρηση των μέτρων προστασίας από όλους και ξεκαθάρισε σε όλους τους τόνους πως ο κορονοϊός είναι εδώ και πάντα επικίνδυνος.\nΟ κ. Παναγιωτακόπουλος μιλώντας στο κεντρικό δελτίου του ANT1 και στην ερώτηση για το αν ανησυχεί για μια έξαρση της επιδημίας τόνισε πως “υπάρχουν κάποιοι σπινθήρες ανά την επικράτεια. Αυτούς τους σπινθήρες πρέπει να τους σβήσουμε. Και αυτοί οι σπινθήρες εκπέμπουν ένα μήνυμα που πρέπει να απορροφηθεί από την ελληνική κοινωνία ώστε να σπεύσουμε να αποτρέψουν το ενδεχόμενο της έξαρσης του κορονοϊού”.\nΌσο για το ενδεχόμενο έξαρσης στα τέλη Αυγούστου και αρχές Σεπτεμβρίου και για μια πολύ δύσκολη κατάσταση από τον Οκτώβριο ξεκαθάρισε ότι “αυτό είναι υπαρκτό, αλλά θέλω να πιστεύω ότι αυτό δεν θα συμβεί και με ομοψυχία και με σύνεση θα προσπαθήσουμε να το αποτρέψουμε. Όλοι μαζί και οι θεσμικοί και όλη η ελληνική κοινωνία. Ο κορονοϊός είναι εδώ και πρέπει να κάνουμε αυτό το οποίο πρέπει”.\nΓια τα εισαγόμενα κρούσματα και για το αν ελέγχονται όλα τόνισε πως “οι έλεγχοι γίνονται με έναν αλγόριθμοι. Δεν είναι τυχαίοι έλεγχοι. Ανιχνεύονται οι ταξιδιώτες εκείνοι που είναι υψηλού κινδύνου, υψηλής πιθανότητας να συνιστούν κρούσμα. Άρα λοιπόν είναι οι πιθανότεροι εκείνοι που ελέγχονται. Οι υπόλοιποι λοιπόν είναι χαμηλής πιθανότητας. Προφανώς όχι μηδενικής αλλά χαμηλότερης δυνατότητας από εκείνους οι οποίοι ελέγχθησαν”.\nΣε ερώτηση για το αν τα πανηγύρια των προηγούμενων μηνών έχουν οδηγήσει σε χαλάρωση παραδέχθηκε πως “είναι ο ενθουσιασμός ο μεσογειακός είναι και η κόπωση από τα περιοριστικά μέτρα τα οποία είχαμε υποστεί για αρκετές εβδομάδες. Νομίζω πως είναι κατανοητό αυτό αλλά δεν θα πρέπει να μας ξεφύγει η ουσία του πράγματος. Και η ουσία είναι πως ο κορονοϊός είναι εδώ και μπορεί να προκαλέσει καταστροφές αν δεν έχουμε την απαιτούμενη εγρήγορση και αν δεν ακολουθήσουμε τις συστάσεις. Και πρέπει όλοι να αποτρέψουμε το ενδεχόμενο ενός νέου μεγάλου κύματος κορονοϊού στην ελληνική κοινωνία”.\nΓια τη χρήση της μάσκας και κατά το πόσο σημαντική είναι τόνισε ότι “ η μάσκα είναι πολύ σημαντική γιατί είναι μια φραγή. Προστατεύει περισσότερο τους άλλους από εμάς, προστατεύει και εμάς από τους άλλους σε λιγότερο βαθμό και αν χρησιμοποιηθεί σε κλίμακα μέσα στην κοινωνία σίγουρα θα περιορίσει τη μετάδοση. Αυτό το υπαγορεύει και η κοινή λογική, το υπαγορεύει και η επιδημιολογία, νομίζω ότι είναι ένα πάρα πολύ σημαντικό μέτρο αποτροπής και η χρήση της μάσκας θα πρέπει να αναβαθμιστεί”.\nΑύξηση στα ημερήσια κρούσματα – Στο 0,4 ο δείκτης Rt\nΑύξηση στο μέσο όρο ημερησίων κρουσμάτων παρατηρείται στην Ελλάδα σύμφωνα με την 9η έκθεση του Παρατηρητηρίου για τον Covid-19.\nΗ έκθεση αφορά το διάστημα 8-15 Ιουλίου, στον άξονα της υγείας και της πολιτικής προστασίας, με τα ημερήσια κρούσματα να φτάνουν τα 35 ανά μέρα, από 25 στην προηγούμενη έκθεση. Ωστόσο, την ίδια ώρα, ο επιδημιολογικός δείκτης Rt βρίσκεται σταθερά κάτω από το 1 (στο 0,4).\nΣύμφωνα με αυτά τα στοιχεία και το γεγονός πως η παραμονή του δείκτη σε επίπεδα χαμηλότερα της μονάδας και πως συνυπάρχει με αυξημένο σε σχέση με την τελευταία έκθεση του παρατηρητηρίου, ημερήσιο αριθμό κρουσμάτων, δείχνει ότι συνολικά η πορεία της επιδημίας δεν φαίνεται να επηρεάστηκε σημαντικά από την αύξηση του ποσοστού των επαφών.\nΝα σημειωθεί πως καθημερινά σημαντικός αριθμός κρουσμάτων είναι εισαγόμενα, ενώ τα υπόλοιπα μοιράζονται ανά την Ελλάδα, π.χ. Ξάνθη, Καστοριά, Αττική, Θεσσαλονίκη. Από τις πύλες εισόδου τα μεγαλύτερα ποσοστά θετικών επί του συνόλου δειγμάτων εντοπίζονται στον Προμαχώνα.\nΈτσι αποφασίστηκε η διέλευση ανθρώπων από τον Προμαχώνα αποκλειστικά με την επίδειξη αρνητικού PCR τεστ. Επιπρόσθετα, η συρροή κρουσμάτων που είχε εντοπιστεί στην Ξάνθη με επίκεντρο τον Εχίνο, μολονότι εξακολουθεί να παράγει νέα κρούσματα σε ημερήσια βάση, δεν φαίνεται να έχει την ίδια ένταση με τον Ιούνιο.\n37 τεστ ανά 1000 κατοίκους\nΤο πλήθος των τεστ ανά χίλιους κατοίκους αυξήθηκε περαιτέρω σε σχέση με την προηγούμενη εβδομάδα, από 33 σε 37. Μεσοσταθμικά διενεργήθηκαν τον Ιούλιο μέχρι στιγμής κατά μέσο όρο 5.000 τεστ ανά ημέρα, αριθμός αυξημένος κατά 1.000 σε σχέση με την προηγούμενο μήνα και οδηγούμενος από την ανάγκη για αυξημένο πλήθος δειγματοληπτικών ελέγχων στις πύλες εισόδου της χώρας. Από το πλήθος των ελέγχων το 0,7% επιστρέφει θετικό κατά μέσο όρο, όταν τα σχετικά ποσοστά σε Τσεχία, Βέλγιο, και Αυστρία είναι 2,7%, 1,2% και 1,1% αντίστοιχα.\nΠιο συγκεκριμένα, και για το μεσοδιάστημα μεταξύ όγδοης και ένατης έκθεσης προόδου, στην Ελλάδα διενεργήθηκαν 150 τεστ ανά θετικό κρούσμα όταν π.χ. στην Αυστρία, την Τσεχία και το Βέλγιο τα αντίστοιχα νούμερα πλησίασαν το 80, 37 και 87. Η διασπορά στην Ελλάδα είναι 3,89 (από 2,36) κρούσματα ανά εκατομμύριο κατοίκους, στην Αυστρία 9,17 (από 10,47), στη Τσεχία 8,79 (από 10,15) και στο Βέλγιο 8,52 (από 7,74).\nΠροηγούμενο άρθροΘΑΝΑΣΗΣ ΤΡΙΑΡΙΔΗΣ,1966-2013. ο γιατρός-ήρωας του Θεαγενείου\nΕπόμενο άρθροΧαμόγελα χαράς για την οικογένεια του Κωνσταντίνου Αγγελίδη – Το μήνυμα της συζύγου του για το κρίσιμο χειρουργεί


ΣΔΠ Ηρακλείου: «Απαντήσαμε στον Τζώρτζογλου ότι ο Κουκουλάκης δεν πήρε απόδειξη»\nΑναλυτικά η ανακοίνωση του Συνδέσμου Διαιτητών Ηρακλείου: «Κατά αρχήν η είδηση της Δευτεριάτικης συγκέντρωσης του Συνδέσμου ήταν άλλη και όχι η “κόντρα’’ μεταξύ Τζώρζoγλου και Κουκουλάκη. Πριν 3 χρόνια οι διαιτητές του Ηρακλείου έγιναν δότες μυελού των οστών. Πριν λίγες μέρες εξ αιτίας αυτής της πρωτοβουλίας βρέθηκε δότης και σώθηκε μία ζωή. Αυτή η είδηση όμως δεν πουλάει και έτσι δεν πέρασε ούτε από τα ψιλά γράμματα των εφημερίδων.\nΕίναι αλήθεια ότι εδώ και καιρό παρακολουθούμε με έκπληξη και αμηχανία αυτή την ‘’κόντρα’’ χωρίς να έχουμε κάνει κάποια παρέμβαση. Στην συγκέντρωση της Δευτέρας ο Πρόεδρος της ΕΠΣΗ (προφανώς από λάθος πληροφόρηση) ενέπλεξε και τον Σύνδεσμο ρωτώντας εάν ο Κουκουλάκης έχει πάρει απόδειξη 1300 € χωρίς να πληρώσει.\nΗ παρέμβαση του προέδρου του Συνδέσμου ήταν άμεση και κατηγορηματική διαψεύδοντας κάτι τέτοιο. Η ενημέρωση όμως των δημοσιογράφων ήταν ελλιπής και επιλεκτική αφού περιελάμβανε την ερώτηση του προέδρου της ΕΠΣΗ αλλά όχι την άμεση απάντηση του προέδρου του ΣΔΠΗ.\nΣε παλαιότερη ανακοίνωση μας λέγαμε ότι από την στιγμή που η UEFA έψαχνε άτομα άφθαρτα που δεν ανήκουν σε άρματα και παράταξης ήταν επόμενο να φτάσουν στο όνομα του Μιχάλη Κουκουλάκη, του καλύτερου διαιτητή της Κρήτης όλων των εποχών. Από αυτή την θέση μας δεν έχουμε μετακινηθεί ούτε χιλιοστό. Ο Μιχάλης έπαιξε για 12 χρόνια στην Super League και 8 χρόνια στην Ευρώπη χωρίς να δώσει το παραμικρό δικαίωμα.\nΤο ίδιο κάνει και από την νέα του θέση.\nΤο ήθος και η εντιμότητα του τυχαίνουν καθολικής αποδοχής από όλο ποδοσφαιρικό κόσμο.\nΟι διαιτητές του Ηρακλείου παίρνουν αρκετούς ορισμούς σε σχέση με τα προηγούμενα χρόνια χωρίς όμως υπερβολές και χωρίς να αδικούνται διαιτητές άλλων νομών.\nΌσο αφορά την οικονομική διαφορά μεταξύ των δύο πλευρών επειδή υπάρχουν διαφορετικές προσεγγίσεις του θέματος καλό θα είναι να το χειριστούν με πνεύμα συνεννόησης με τις δύο πλευρές παρούσες. Εξάλλου και ο Σύνδεσμος με τον ίδιο τρόπο χειρίζεται όλες τις οικονομικές εκκρεμότητες που υπάρχουν προς αυτόν.\nΟ Μιχάλης Κουκουλάκης έχει αναλάβει το δύσκολο και βαρύ έργο να κάνει τη Διαιτησία να γράφεται ξανά με Δ κεφαλαίο και θα κριθεί στο τέλος της θητείας αν τα κατάφερε η όχι.\nΓνώμη μας είναι ότι η διαιτησία και το ποδόσφαιρο του Ηρακλείου έχουν ανάγκη από συναίνεση σε όλες τους τομείς για να πάνε μπροστά.\nΠρος αυτήν την κατεύθυνση της συναίνεσης και της ηρεμίας θα κινηθούμε και εμείς σαν ΔΣ.\nΔΣ ΣΔΠ Ηρακλείου».


Καιρός: Χειμωνιάτικη λιακάδα και τοπικές βροχές σήμερα στην Κρήτη - Πού θα εκδηλωθούν - Hxo News\n8:01 π.μ. - Δευτέρα, 17 Ιανουαρίου 2022\n08:01 π.μ. - Δευ, 17/01/2022\nΒροχές προβλέπονται Δευτέρα, 17 Ιανουαρίου κυρίως στα Δυτικά και στο νοτιοανατολικό Αιγαίο, ενώ τοπικές νεφώσεις θα επικρατήσουν στην υπόλοιπη χώρα - Πώς θα εξελιχθεί ο καιρός στην Κρήτη - Αναλυτικά η πρόγνωση\nΛίγες νεφώσεις, προβλέπονται σήμερα Δευτέρα, 17 Ιανουαρίου στην Κρήτη, που βαθμιαία θα αυξηθούν και από τις μεσημβρινές ώρες θα σημειωθούν τοπικές βροχές. Οι άνεμοι θα πνέουν δυτικοί 5 έως 6 Μποφόρ. Η θερμοκρασία θα κυμανθεί από 9 έως 15 βαθμούς Κελσίου.\nΠιο αναλυτικά, στο Ηράκλειο σήμερα Δευτέρα, θα επικρατήσει ηλιοφάνεια σε όλη τη διάρκεια της ημέρας. Οι άνεμοι θα πνέουν δυτικοί - βορειοδυτικοί ασθενείς. Η θερμοκρασία θα κυμανθεί από 5 έως 13 βαθμούς Κελσίου.Ηλιοφάνεια προβλέπεται σε όλη τη διάρκεια της ημέρας στην Αγία Βαρβάρα Ηρακλείου, τις βραδινές ώρες η ορατότητα θα είναι περιορισμένοι. Οι άνεμοι θα πνέουν μεταβλητοί ασθενείς. Η θερμοκρασία θα κυμανθεί από 3 έως 10 βαθμούς Κελσίου.\nΣτην Άνω Βιάννο προβλέπεται ηλιοφάνεια σε όλη τη διάρκεια της ημέρας. Τις πρωινές ώρες η ορατότητα θα είναι περιορισμένη. Οι άνεμοι θα πνέουν μεταβλητοί έως 2 Μποφόρ. Η θερμοκρασία θα κυμανθεί από -3 έως 8 βαθμούς Κελσίου.\nΣτις Μοίρες προβλέπεται άστατος καιρός, καθώς θα επικρατήσει έντονη συννεφιά κυρίως τις πρωινές ώρες. Οι άνεμοι θα πνέουν δυτικοί έως 3 Μποφόρ. Η θερμοκρασία θα κυμανθεί από 2 έως 12 βαθμούς Κελσίου.\nΣτο Ρέθυμνο προβλέπεται ηλιοφάνεια, ενώ θα επικρατήσει άπνοια στο μεγαλύτερο μέρος της ημέρας. Η θερμοκρασία θα κυμανθεί από 2 έως 13 βαθμούς Κελσίου. Έντονες νεφώσεις προβλέπονται στο Σπήλι Ρεθύμνου σε όλη τη διάρκεια της ημέρας, ενώ αργά το βράδυ αναμένεται να βρέξει. Οι άνεμοι θα πνέουν δυτικοί ασθενείς. Η θερμοκρασία θα κυμανθεί από -2 έως 9 βαθμούς Κελσίου.\nΣτα Ανώγεια αναμένεται ηλιοφάνεια σε όλη τη διάρκεια της ημέρας. Τις βραδινές ώρες θα συννεφιάσει και αργά το βράδυ θα βρέξει. Οι άνεμοι θα πνέουν δυτικοί ασθενείς. Η θερμοκρασία θα κυμανθεί από -3 έως 6 βαθμούς Κελσίου.\nΗλιοφάνεια θα επικρατήσει στα Χανιά σε όλη τη διάρκεια της ημέρας. Οι άνεμοι θα πνέουν μεταβλητοί 2 Μποφόρ. Η θερμοκρασία θα κυμανθεί από 2 έως 13 βαθμούς Κελσίου.\nΣτα Σφακιά προβλέπεται ηλιοφάνεια με αραιές νεφώσεις αρχικά, που κατά τις μεσημεριανές ώρες θα πυκνώσουν, ενώ το βράδυ αναμένεται να βρέξει. Οι άνεμοι θα πνέουν νότιοι - νοτιοδυτικοί 3 Μποφόρ. Η θερμοκρασία θα κυμανθεί από 2 έως 12 βαθμούς Κελσίου.\nΗλιοφάνεια θα επικρατήσει στον Άγιο Νικόλαο σε όλη τη διάρκεια της ημέρας. Οι άνεμοι θα πνέουν δυτικοί έως 3 Μποφόρ. Η θερμοκρασία θα κυμανθεί από 7 έως 12 βαθμούς Κελσίου. Στη Σητεία προβλέπονται πολύ καλές οι καιρικές συνθήκες, καθώς και εκεί θα επικρατήσει ηλιοφάνεια σε όλη τη διάρκεια της ημέρας. Οι άνεμοι θα πνέουν μεταβλητοί 3 Μποφόρ. Η θερμοκρασία θα κυμανθεί από 8 έως 12 βαθμούς Κελσίου, σύμφωνα με το meteo.gr.\nΣτα δυτικά προβλέπονται νεφώσεις παροδικά αυξημένες με τοπικές βροχές. Στα ανατολικά θα υπάρχουν λίγες νεφώσεις οι οποίες βαθμιαία θα αυξηθούν και στο ανατολικό Αιγαίο, τις Κυκλάδες, την Κρήτη και τα Δωδεκάνησα από τις μεσημβρινές ώρες θα σημειωθούν τοπικές βροχές και το βράδυ στα Δωδεκάνησα μεμονωμένες καταιγίδες. Η ορατότητα στα ηπειρωτικά τις πρωινές και βραδινές ώρες θα είναι τοπικά περιορισμένη και θα σχηματιστούν ομίχλες, σύμφωνα με την Εθνική Μετεωρολογική Υπηρεσία.\nΝησιά ανατολική Αιγαίου - Δωδεκάνησα\nΗ κάθοδος των ψυχρών αερίων μαζών προς τη χώρα μας, η οποία ξεκίνησε με την κακοκαιρία Διομήδης (10-12/01/2022), αναμένεται να συνεχιστεί κατά κύματα και κατά τη διάρκεια της νέας εβδομάδας, σύμφωνα με τα προγνωστικά στοιχεία του Εθνικού Αστεροσκοπείου Αθηνών/meteo.gr. Μάλιστα αυξημένες είναι οι πιθανότητες, ώστε η ψυχρή εισβολή που θα εκδηλωθεί το Σαββατοκύριακο 22-23/01, να είναι η εντονότερη, καθώς θα μεταφέρει θαλάσσιες πολικές αέριες μάζες. Αναλυτικότερα, την Κυριακή 16/01 έλαβε χώρα η πρώτη από μια νέα σειρά ψυχρών εισβολών, η οποία ήταν ξηρή και δε συνοδεύτηκε από φαινόμενα.\nΤο διήμερο Τρίτη 18/01 - Τετάρτη 19/01 θα ακολουθήσει μια δεύτερη ψυχρή εισβολή, ελαφρώς ισχυρότερη, η οποία θα δώσει πρόσκαιρα φαινόμενα στην Ανατολική και Νότια Ελλάδα, μεταξύ των οποίων παροδικές χιονοπτώσεις σε περιοχές της Εύβοιας και της Ανατολικής Στερεάς με σχετικά χαμηλό υψόμετρο. Τέλος από το Σάββατο 22/01 ενδέχεται να εκδηλωθεί μια τρίτη, ακόμα ισχυρότερη ψυχρή εισβολή η οποία εμφανίζει αυξημένες πιθανότητες να δώσει χιονοπτώσεις ακόμα και σε πεδινά τμήματα. Ποιος είναι όμως ο λόγος που η ατμοσφαιρική κυκλοφορία αυτού του τύπου παρουσιάζει εμμονή; Η απάντηση βρίσκεται 10 χιλιόμετρα πάνω από την επιφάνεια της Γης και στην κίνηση του αεροχειμάρου.\nΟ αεροχείμαρος είναι ένα ισχυρό ρεύμα αέρα σε ύψος περίπου 10 χιλιομέτρων από την επιφάνεια της Γης με κίνηση από τα δυτικά προς τα ανατολικά. Η κίνηση του αεροχειμάρου καθορίζει την δημιουργία και τη κίνηση των βαρομετρικών συστημάτων. Τις τελευταίες ημέρες ο πολικός αεροχείμαρος, κατευθυνόμενος από τον Καναδά προς την Ευρώπη, έχει εκτοπιστεί βορειότερα από την μέση κλιματική του θέση στην περιοχή της Δυτικής Ευρώπης. Αυτό έχει ως αποτέλεσμα την ανάπτυξη πεδίου υψηλών πιέσεων στην Κεντρική και Δυτική Ευρώπη, όπου επικρατούν καλές καιρικές συνθήκες, ανομβρία και κατά διαστήματα υψηλές για την εποχή θερμοκρασίες. Ανατολικότερα ωστόσο, στην περιοχή της Σκανδιναβίας και της Δυτικής Ρωσίας, ο αεροχείμαρος στρέφεται προς νότο, μεταφέροντας ψυχρές αέριες μάζες κατά κύματα νοτιότερα, μοτίβο που αναμένεται να διατηρηθεί.\nΟ Α. Παπαδάκης αν. Προϊστάμενος δημόσιας υγείας της Περιφέρειας Κρήτης στον Ηχώ για έλλειψη προσωπικού, ηπατίτιδα, μύκητα Candida Auris, κορωνοϊό, ευλογιά των πιθήκων


• H ξανθιά και το παρκάρισμα\nΗ ζωή ενός παγκ\n• Η ζωή ενός παγκ\n• Καταστροφική μετακόμιση\nΝα ναι καλά ο Γέροντας....Είχα καιρό να γελάσω έτσι.\nΔευτερα, 29 Ιουλιου 2019, 12:13\nΠως γελάω με τους επαγγελματίες αργόσχολους που το μόνο που ξέρουν είναι να φτύνουν..\nΠαρασκευη, 26 Ιουλιου 2019, 12:21\nΑυτόν τον ρασοφόρο Isis πρέπει να τον δει ο ψυχίατρος πρώτα και μετά ο εισαγγελέας. Χώρια που αυτές τις ανοησίες τις εκστομούν οι κρυφοομοφυλόφιλοι..... Η γελοιότητα στο απόγειό της.\n… είπε ο … δημοκράτης προοδευτικός!\nΘα προτείνεις και εδώ ψυχιατρεία συνετισμού-γκουλάγκ ;..... Σίγουρα εσύ δεν έχεις την αντίληψη του αθεοφασίστα για τον εαυτό σου, γι'αυτό δεν έχεις ανάγκη ψυχιατρείου,ε;\nΠαρασκευη, 26 Ιουλιου 2019, 12:11\nΦεύγουμε απο τις γραμμες μας , ο Μητροπολητης λέει κατι συμαντικο\nΓια εμένα με βρίσκει σύμφωνο ,κι έτσι πρεπει να ειναι\nΓράφει ο (...) ερωτας εχει αυτο το πρόβλημα\nΕχω και μια ίδια άποψη ,μια κοπέλα απο παρακείμενο χωριό ,της αρεσε (...) ,αυτο ειτανε το δικό της ορεκτικό\nΤο αποτέλεσμα ;;;;σημερα εχει ενα αγόρι 14 χρονον που δείχνει που βαδίζει\nΣας ζητω απ όλους μας συγγνώμη ,μα το έζησα το ειδα ,ειδα κι το αποτέλεσμα\nΣυγγνώμη για τα λογια μου ,συγγνώμη απ όλους μας ,απο μικρούς ,μέχρι τους μεγάλους , καλη συνεχεια της ημέρας μας ,\nΟνομα @ Τον τομ\nΔυστυχώς,ατομα σαν εσένα εχουν δικαίωμα ψήφου.\nΣε τέλεια ελληνικά πάντα, προφανώς η μητέρα σας όταν σας κυοφορούσε δεν άνοιξε ούτε γραμματική ούτε συντακτικό της ελληνικής γλώσσας. Δολοφόνε... χαχαχαχα\nΠαρασκευη, 26 Ιουλιου 2019, 15:26\nΠαρασκευη, 26 Ιουλιου 2019, 12:02\nΚαι υπάρχουν ακόμα άνθρωποι που είναι ενάντια στην κατάργηση των θρησκευτικών και τον διαχωρισμο κράτους εκκλησίας\nΕξυπνο μου αγορι…\nΠαρασκευη, 26 Ιουλιου 2019, 14:01\nΤο κρατος δεν το συμφερει να διαχωριστει η εκκλησια απτο κρατος...η εκκλησια δεν εχει κανενα οφελος απο αυτη την ενωση!.. αν το ψαξεις σωστα ,χωρις να σε διακατεχει το μισος σου για τους παπαδες,θα δεις ποιος πραγματικα επιμενει για αυτη την ενωση!\nΠαρασκευη, 26 Ιουλιου 2019, 14:23\nΜόνο και μόνο τους μισθούς των κληρικών να μην πληρώνουμε κέρδος είναι\nΠαρασκευη, 26 Ιουλιου 2019, 14:20\nΟι ιερείς επιμένουν. Ποιοι ξεσηκώθηκαν όταν συμφώνησε ο Ιερώνυμος με τον Τσίπρα; Οι πολίτες;\nΤριτη, 30 Ιουλιου 2019, 1:56\nΠρώτον ο Ιερώνυμος δε συμφώνησε, αλλά συζήτησε.Δεύτερο ο Τσίπρας ακολούθησε τις ιδεοληψίες του Φίλη, χωρίς να ρωτήσει τον λαό όπως στις Πρέσπες, γιαυτό τον μαύρισαν στις εκλογές.\nΠαρασκευη, 26 Ιουλιου 2019, 12:28\nΕμείς τελουμε κοράνι να ντιντασκετε σκολεια Ελλαντα..\nΕκει προμπλεμα ατεο αναρκοκουμονι??\nΠροφανώς δεν ξέρεις ότι ο χριστιανισμός είναι παιδί του πατερούλη αβρααμ .Οπως και οι μουσουλμάνοι επίσης.\nΑβρααμ Ιουδαισμος, Ισμαηλ (νοθο παιδι του που εγκατελειψε στην ερημο να πεθανει) προγονος Μωαμεθ και Ισαακ (νομιμο παιδι του με Σαρα) προγονος Δαυιδ και Χριστου. Μεχρι και ο Jah των Τζαμαικανων ο Γιαχβε των εβραιων ειναι...Αν και μου αρεσει η reggae...\n… είπαν τα αθεοταλιμπάνια\nΔευτερα, 29 Ιουλιου 2019, 12:17\nστις επιστημονικές διαλέξεις του ηλεκτρονικού καφενείου, ναούμε...\nΔευτερα, 29 Ιουλιου 2019, 14:31\nΕίδες κάτι στα λεγόμενα μου όπου να προκύπτει ότι ειμαι αθεος; Όποιος κάνει δηλαδή κριτική στις θρησκειες είναι αθεος; Η θρησκειες όσο σχέση έχουν με το Θεο άλλο τόσο έχεις εσύ με την Επιστήμη.\nΤριτη, 30 Ιουλιου 2019, 1:48\nΕντάξει μη ντρέπεσαι... να είσαι ο εαυτός σου...\nΤριτη, 30 Ιουλιου 2019, 7:25\nΦίλε μου ως επιστήμονας δε δέχομαι παγιωμένα πιστεύω. Ο Αθεϊσμός ως μορφή πίστης είναι ίδιος με τον Ενθεισμο, απλα για την ανυπαρξία υπάρχουν περισσότερες ενδείξεις (Χωκινγκ).\nΠαρασκευη, 26 Ιουλιου 2019, 14:24\nΕσύ ας θες ότι θες. Εμάς μη μας σκοτιζετε τον έρωτα με τον παραλογισμό σας\nΠαρασκευη, 26 Ιουλιου 2019, 13:41\nΟύτε Κοράνι, ούτε Βίβλος, τα θρησκευτικά ανήκουν εκτός σχολείων.\nΚυριακη, 28 Ιουλιου 2019, 0:00\nΚι εκεί που έβγαλαν τα θρησκευτικά για 70 χρόνια , είδαμε τι κατάφεραν. Φάγαν τα μούτρα τους.Μετά την αθεϊστική λαίλαπα, πιο πολύ τρέχει ο κόσμος στις εκκλησίες.Τα ξαναέβαλαν ακόμα καλύτερα. Με τον Θεό δεν τα βάζεις.\nΚαλά σφύρα, Σε λίγα χρονάκια θα γίνει της Ροδόπης...\nΚαι κοράνι και στα 4 σε χαλάκι χωρίς παπούτσια θα εισαι...\nΝα επισκεφτείς κάποιον ψυχίατρο γιατί ζεις σε παράλληλη πραγματικότητα\nΠαρασκευη, 26 Ιουλιου 2019, 11:58\nΚαλύτερα να μασάς ΠΑΡΑ να μιλάς....Είναι λογικά αυτά που λες;;;;\nΠαρασκευη, 26 Ιουλιου 2019, 11:54\nμα ποση γελοιοτητα πια??\nΠαρασκευη, 26 Ιουλιου 2019, 11:49\nΤι κουταμάρες λέτε βρε ανόητοι. Δεν ντρέπεστε καθόλου να σχολιάζετε τον Μητροπολίτη Μόρφου που προσπαθεί να συνετίσει τον κόσμο.\nΠαρασκευη, 26 Ιουλιου 2019, 16:15\nΕμεις λεμε κουταμαρες; Τα Πανεπιστημια που στο μαθημα της Βιολογιας δεν μας διδαξαν τη σοφια του γεροντα παπουλη λενε μπουρδες και αυτα; Η μηπως τη διδασκουν στο μεταπτυχιακο. Ασε μας ρε φιλε...ανοιξε κανα βιβλιο να διαβασεις και παρατα τα προσευχηταρια...\nΠαρασκευη, 26 Ιουλιου 2019, 12:19\nΑυτός ντρέπεται που βγαίνει και λέει ό,τι κουταμαρα του κατεβει στο κεφάλι; Ήθελα να ξερα ποιος τους αφήνει να μιλάνε ακόμα!\nΦασιστάκο μου εσύ…\nΣαββατο, 27 Ιουλιου 2019, 16:22\nΠαρασκευη, 26 Ιουλιου 2019, 11:41\nξεφτιλιστε τους παπατζηδες\nΠαρασκευη, 26 Ιουλιου 2019, 11:39\nΑν μια έγκυος δε κάνει καθόλου σεξ και μόνο αυτο-ικανοποιείται, (...)_ τοτε το παιδί θα βγει παπάς.\nΕαν όμως το κάνει έχοντας καπνίσει μπαφο το παιδί βγαίνει αναρχικος χαχαχαχα φουσκα.\nΠαρασκευη, 26 Ιουλιου 2019, 21:40\nΑν μια έγκυος κάνει σεξ για 15' ψιθυριστά τότε το παιδί της θα καθαρίσει τα Εξάρχεια.\nΚαλό άκου όμως και το άλλο... Αν η γυναίκα το κάνει χωρίς σκέψη το παιδί βγαίνει χρυσαυγιτης... Χα χα


Υποβλήθηκαν οι οριστικές προσφορές για τη γραμμή 4 του Μετρό – Athens Transport\nHomeΜετρόΥποβλήθηκαν οι οριστικές προσφορές για τη γραμμή 4 του Μετρό\nΔύο και όχι τρεις φαίνεται πως ήταν τελικά οι κοινοπραξίες που κατέθεσαν οριστική προσφορά την περασμένη Παρασκευή στο διαγωνισμό για τη γραμμή 4 του Μετρό.\nΑν και η Αττικό Μετρό ανακοίνωσε πως και οι 3 κοινοπραξίες υπέβαλαν προσφορές (η ανακοίνωση παραμένει αυτή τη στιγμή στο site της Αττικό Μετρό), η κοινοπραξία ΤΕΡΝΑ – VINCI – SIEMENS αποφάσισε να μη καταθέσει προσφορά.\nΌπως αναφέρει το capital.gr, «το σχήμα εκτίμησε σειρά αβεβαιοτήτων με τις οποίες βρίσκεται αντιμέτωπο το έργο και αποφάσισε σήμερα, το μεσημέρι, να μην υποβάλει προσφορά. Οι αβεβαιότητες αυτές, που έχουν αξιολογήσει και τα τρία υποψήφια σχήματα σχετίζονται: με την προσφυγή στο Συμβούλιο της επικρατείας για το διαγωνισμό για τον οδικό άξονα Άκτιο-Αμβρακία, την προσφυγή του ομίλου Μυτιληναίου για το διαγωνισμό της γραμμής 4 του μετρό και τα νέα δεδομένα που δημιουργεί η πρόσφατη απόφαση της Επιτροπής Ανταγωνισμού βάσει των οποίων καταδικάζεται αριθμός εταιρειών που δεν προχώρησε στη διαδικασία διευθέτησης για την υπόθεση των προσυνεννοήσεων σε διαγωνισμούς δημοσίων έργων.»\nΟλοκληρώθηκε σήμερα, Παρασκευή 15 Μαρτίου 2019, η διαδικασία υποβολής των τεχνικών και οικονομικών προσφορών για το διαγωνισμό «ΓΡΑΜΜΗ 4 – ΤΜΗΜΑ Α΄, ΑΛΣΟΣ ΒΕΪΚΟΥ – ΓΟΥΔΗ, Β΄ ΣΤΑΔΙΟ ΔΙΑΓΩΝΙΣΜΟΥ».\nΗ διαδικασία του διαγωνισμού αναμένεται να συνεχιστεί με το άνοιγμα των προσφορών και την ανάδειξη προσωρινού μειοδότη μέσα στις επόμενες μέρες. Υπενθυμίζεται πως η β’ φάση του διαγωνισμού ολοκληρώθηκε ύστερα από 4 παρατάσεις (10 Δεκεμβρίου – 15 Ιανουαρίου – 5 Φεβρουαρίου – 28 Φεβρουαρίου – 15 Μαρτίου). Η πρώτη φάση του διαγωνισμού είχε ξεκινήσει στις 10 Απριλίου 2017 και ολοκληρώθηκε στις 10 Αυγούστου τις ίδιας χρονιάς ύστερα από τρεις παρατάσεις.\nΜέχρις ότου όμως φτάσει η ώρα για την υπογραφή της σύμβασης και την έναρξη των έργων αναμένεται να περάσουν πολλοί μήνες για την επίλυση των συνηθισμένων δικαστικών εκκρεμοτήτων και τον έλεγχο και έγκριση της σύμβασης. Σύμφωνα με τα πιο αισιόδοξα σενάρια, έναρξη των κυρίως εργασιών θα μπορούμε να έχουμε σε ένα χρόνο από σήμερα, στις αρχές του 2020.\nΑυτή τη στιγμή, δικαστικές εκκρεμότητες έχει και το έργο των πρόδρομων εργασιών για τη γραμμή 4 στο οποίο μειοδότησε η ΤΕΡΝΑ Α.Ε. (που συμμετέχει μέσω κοινοπραξίας και στον κύριο διαγωνισμό) με συνολική δαπάνη 31.051.440,67 ευρώ προ ΦΠΑ, και με ποσοστό έκπτωσης 20,38%.


Ζ. Κουτσελίνη: Ποια αστέρια της TV... "καρφώνει"; Συνεργασία - έκπληξη με παρουσιάστρια! | markos.tv\nΑρχική » Ζ. Κουτσελίνη: Ποια αστέρια της TV... "καρφώνει"; Συνεργασία - έκπληξη με παρουσιάστρια!\n21/09/2011 - 21:21\nΖ. Κουτσελίνη: Ποια αστέρια της TV... "καρφώνει"; Συνεργασία - έκπληξη με παρουσιάστρια!\nΈνα μήνυμα με πολλούς αποδέκτες ανέβασε στο facebook η Ζήνα Κουτσελίνη, η οποία γνωρίζει την τηλεόραση και τα αστέρια της όσο λίγοι! Η πρώην διευθύντρια του Άλτερ προφανώς "φωτογραφίζει" κάποιους και κάποιες σταρ της TV:\n«Η Κορυφή φέρνει αλαζονεία. Νομίζεις ότι όλος ο κόσμος κινείται γύρω σου. Δεν βλέπεις την αλήθεια. Ξεχνάς εύκολα. Κινείσαι με υπερβολική ταχύτητα. Σπας όλα τα κοντέρ. Τυφλώνεσαι και τυφλώνεις. Αγαπάς και περιμένεις αντάλλαγμα. Δίνεις και περιμένεις πάντα τα ρέστα. Ο δρόμος προς την κορυφή... Θέλει σωστό κουμάντο και δυνατούς συνεργάτες. Θέλει να αγαπάς τον εαυτό σου και να τον σέβεσαι. Να μην περιμένεις πάντα τα ρέστα. Να αφήνεις μπουρμπουάρ. Η διαδρομή της πτώσης θέλει τσαγανό. Θέλει σε όλη τη διαδρομή να θυμάσαι από πού ξεκίνησες… Να μάθεις να μοιράζεσαι. Να δώσεις στους νεότερους τα σκήπτρα όταν είσαι ακόμη ψηλά. Τότε μόνο τα δίνεις εσύ. Σε άλλη περίπτωση σου τα παίρνουν αναγκαστικά, με βία. Αν ήσουν καλός δάσκαλος θα φανεί στους μαθητές σου...»\nΕν τω μεταξύ, όπως διαβάσαμε, η Ζήνα Κουτσελίνη ξεκινάει σύντομα και ραδιοφωνική εκπομπή μαζί με τη φίλη της Μαρία Μπεκατώρου! Θα... πέσουν τα τσιμέντα από το γέλιο και τις αποκαλύψεις! Παράλληλα θα ηγηθεί και κάποιων site που πρόκειται σύντομα να στηθούν και φυσικά ετοιμάζει πυρετωδώς τη σχολή της για... εν δυνάμει παρουσιαστές!